title: Gesine Schwan

text: Schwan väitteli tohtoriksi vasemmistolaisesta Marx-kritiikistä. Hän on kuulunut SPD:n periaatetyöryhmään vuodesta 1977, mutta hänet erotettiin välillä ”liian oikeistolaisena”. Hän on asiantuntija Saksan–Puolan-suhteissa.


title: Gesine Schwan

text: Schwan hävisi presidentinvalinnan 2004 Horst Köhlerille. SPD asetti hänet uudelleen ehdolle toukokuun 2009 vaaliin jatkokaudelle hakevaa Köhleria vastaan, mikä suututti Köhlerin edustaman SPD:n hallituskumppani CDU:n.


title: Shakin maailmanmestaruusottelu 1910 (Lasker-Schlechter)

text: Shakin maailmanmestaruusottelu pelattiin vuonna 1910 Emanuel Laskerin ja Carl Schlechterin välillä.


text: Lasker oli neuvotellut saksalaisen shakkimestari Carl Schlechterin kanssa maailmanmestaruusottelusta ensimmäistä kertaa jo voitetun Tarrasch-ottelun jälkeen. Ottelun oli aluksi tarkoitus sisältää yhteensä kolmekymmentä peliä Lontoossa. Rahoitusongelmien takia pelien määrä rajattiin ensin viiteentoista ja lopulta kymmeneen. Ottelu päätettiin pelata puoliksi Wienissä ja Berliinissä. Shakkihistorioitsijoiden keskuudessa on ollut kiistaa siitä, mitkä todella olivat ottelun ehdot. Yleisimmin on kuitenkin hyväksytty, että Lasker vaati, että Schlechterin pitää voittaa ottelu kahden pisteen erolla, jotta hän voittaisi maailmanmestaruustittelin. Tämä oli kuitenkin aivan liian tiukka vaatimus, kun ottaa huomioon, että ottelu koostui vain kymmenestä pelistä. Pelit alkoivat 7. tammikuuta 1910 Wienissä. Neljä ensimmäistä peliä olivat kaikki espanjalaista ja päättyivät tasan. Schlechter olikin tunnettu remissipelaajana, sillä yli puolet hänen peleistään päättyivät tasan. Viides peli oli myös espanjalaista Laskerin pelatessa mustilla. Tilanne oli Laskerille edullinen; hänellä oli kaksi vapaasotilasta, mutta kuningas avoimella paikalla, kun molemmilla oli vielä kuningatar ja torni pelissä. Lasker kuitenkin teki virheen, minkä seurauksena Schlechter teki maailmanmestarista matin ja meni 3-2 johtoon. Tässä vaiheessa pelipaikka vaihtui Berliiniksi, missä Schlechter pelasi voitosta yrittäen saavuttaa kahden pisteen etumatkaa. Neljä seuraavaa peliä päättyivät siitä huolimatta tasan, jolloin viimeisessä pelissä oltiin tilanteessa 5-4 Schlechterin hyväksi. Viimeisessä pelissä Schlechter saavutti mustilla pelatessaan slaavilaisen puolustuksen Schlechterin muunnelmaa sekavan aseman. Hänellä olisi ollut tilanteessa mahdollinen voitto, mutta ainakin tasapeli. Schlechter lähtikin pelaamaan voitosta saavuttaakseen kahden pisteen etumatkan, mutta erehtyi tekemään virheellisen laadunuhrauksen. Tilanne olisi vieläkin ollut tasan, mutta hän jatkoi voittoyrityksiään antaen lopulta Laskerille tarpeeksi etua pelin voittoon. Ottelu päättyi tasan ja Lasker säilytti mestaruutensa. Jotkut ovat esittäneet Schlechterin viimeisen pelin tappion syyksi muun muassa salaista sopimusta Laskerin kanssa, mutta näitä teorioita ei ole laajalti hyväksytty shakkihistorioitsijoiden keskuudessa.


title: KT Tunstall

text: Kate Victoria ”KT” Tunstall (s. 23. heinäkuuta 1975 Edinburgh, Skotlanti) on skotlantilainen laulaja-lauluntekijä. Hän nousi suuren yleisön tietoisuuteen esitettyään kappaleensa ”Black Horse and the Cherry Tree” BBC:n ohjelmassa "Later... with Jools Holland". Sen jälkeen hän on myynyt yli neljä miljoonaa levyä. Albumilta "Eye To The Telescope" julkaistu ”Black Horse and the Cherry Tree” oli Tunstallin kolmas single ja ensimmäinen, joka sijoittui Yhdistyneen kuningaskunnan Top 30 -listalle.


title: KT Tunstall

text: Tunstall syntyi Edinburghissa 23. heinäkuuta 1975 ja hänet adoptoitiin kahdeksantoista päivää myöhemmin. Hänen biologinen äitinsä on puoliksi kiinalainen, puoliksi skotlantilainen ja hänen biologinen isänsä, jota hän ei koskaan ole tavannut, on irlantilainen. Hänen adoptioisänsä oli fysiikan lehtori St. Andrewsin yliopistossa ja adoptioäitinsä luokanopettaja. Tunstallin perheeseen kuului myös vanhempi veli Joe ja nuorempi veli Daniel. Tunstall kasvoi St. Andrewsissa, Skotlannin itärannikolla Fifessä. Hän on opiskellut myös Dundeessa, Connecticutissa ja Lontoossa.AlbumitStudioalbumit


title: KT Tunstall

text: Singlet/EPt


title: Shakin maailmanmestaruusottelu 1910

text: Vuonna 1910 oteltiin kahdesti shakin maailmanmestaruudesta.


title: Josh Rouse

text: Josh Rouse (s. 1972) on yhdysvaltalainen folklaulaja ja lauluntekijä.


title: Josh Rouse

text: Pienessä Paxtonin kylässä Nebraskassa syntynyt Rouse joutui muuttamaan lapsena useita kertoja isänsä sotilasuran vuoksi. Käytyään Austin Peay State Universityn hän jäi Tennesseehen, jossa hän tapasi paikallisia muusikkoja, ja aloitti levyttämisen. Hänen debyyttialbuminsa Dressed Up Like Nebraska julkaistiin 1998 Slow River Recordsin kautta. Rouse on levyttänyt seitsemän studioalbumia.


title: Josh Rouse

text: Rouse on tehnyt musiikkia myös yhdessä tyttöystävänsä Paz Suayn duona "She's Spanish, I'm American". Duo julkaisi samannimisen EP:n vuonna 2007.


title: Shakin maailmanmestaruusottelu 1910 (Lasker-Janowski)

text: Shakin maailmanmestaruudesta oteltiin vuonna 1910 Emanuel Laskerin ja David Janowskin välillä. Hallitseva mestari Lasker voitti ottelun ja säilytti siten tittelinsä.


text: Ottelu pelattiin Berliinissä 8. marraskuuta - 8. joulukuuta, ja voittoon vaadittiin kahdeksan pelivoittoa. Lopputulos oli murskavoitto Laskerille: kahdeksan voittoa ja kolme tasapeliä.


title: Ikariam

text: Ikariam on saksalaisen Gameforgen kehittämä ja julkaisema internet-selaimella pelattava ilmainen selainpeli, jossa rakennetaan ja johdetaan muinaista valtakuntaa Välimeren saaristossa.


title: Ikariam

text: Pelin tarkoituksena on rakentaa ja johtaa valtakuntaa, ja suojella sitä muiden pelaajien hyökkäyksiltä. Ikariamissa on resursseja, kuten puu, marmori, viini, kristalli ja rikki, joita käytetään kaupankäyntiin, rakennusten rakentamiseen ja sodankäyntiin. Pelaajan kotisaarella on yksi resurssikaivos tai -tila, jota pelaaja voi käyttää edettyään pelissä. Jokaisella pelaajalla on käytössään myös rakennusmateriaalintuotantopiste eli saha. Valtakunnan tehtävänä on myös tuottaa kultaa, joka on "Ikariamin" valuutta. Sitä tarvitaan esimerkiksi sotilasyksiköiden, tiedemiesten sekä työläisten palkkaan ja kaupankäyntiin.


title: Ikariam

text: Pelissä on tarkoitus laajentaa valtakuntaa. Pelissä on kolme näkymää, jotka ovat maailma, saari ja kaupunki. Kaupungissa voi rakentaa kaupunkia ja hoitaa sen asioita. Saarikartta näyttää pelaajan kotisaaren. Näkymässä voi tutkia saaren muiden pelaajien kaupunkeja sekä palkata työläisiä töihin rakennusmateriaali- tai resurssituotantopisteelle. Maailmankarttaosion avulla pelaaja voi tutkia pelin avointa maailmaa ja perehtyä muihin saariin ja niiden kaupunkeihin, joihin on mahdollista myös perustaa siirtokuntia.


title: Ikariam

text: "Ikariamissa" pelaajalla on käytettävissään resursseja ja tiedepisteitä, jotka vaikuttavat oleellisesti pelin kulkuun. Pelissä on yhteensä viisi resurssia; rakennusmateriaali eli puu sekä ylellisyysresurssit viini, kristallilasi, marmori ja rikki. Viiniä tarvitaan tavernassa ja kokkien koulutuksessa, kristallilasia vakoojien ja lääkäreiden kouluttamiseen, akatemian päivitykseen, pajan parannusten tekemiseen ja myöhemmin tutkimusten vauhdittamiseen akatemiassa, marmoria useimpien rakennuksien päivitykseen korkeammalle tasolle ja rikkiä lähes jokaisen sotilasyksikön kouluttamiseen ja sotalaivojen rakentamiseen sekä palatsin kehitykseen. Rakennusmateriaalia on mahdollista tuottaa jokaisella pelin saarella, mutta ylellisyysresurssit on jaoteltu järjestelmällisesti eri saarille ympäri peliä eikä esimerkiksi kahta ylellisyysresurssia voi tuottaa yhdellä saarella. Pelaaja voi lähettää kaupunkinsa työläisiä työskentelemään rakennusmateriaalin ja ylellisyysresurssien hankkimiseksi ja yhdessä kotisaaren muiden pelaajien kanssa kehittää saaren resurssitiloja.


title: Ikariam

text: Tiedepisteet mahdollistavat pelin järjestelmällisen etenemisen. Pelaaja voi ansaita tiedepisteitä rakennuttamalla kaupunkiinsa akatemian, johon hän voi siirtää valitun määrän tutkijoita, joiden avulla tiedepisteitä saavutetaan tunnissa tietty määrä akatemian tasosta ja pelaajan päätöksestä riippuen. Tiedepisteiden säätely toimii samalla periaatteella rakennusmateriaalin ja ylellisyysresurssin tuottamisen kanssa, mutta mitä enemmän pelaaja saa tiedepisteitä ja resursseja yhden tunnin kuluessa, sitä vähemmän hänen kaupunkinsa saa tuloja.


title: Ikariam

text: Pelaajalla on läpi koko pelin käytettävissään neljä neuvonantajaa, jotka toimivat tiedottajina pelaajan kaupunkien tapahtumista. Kaupungin ja varojen neuvonantajan avulla pelaaja voi tutkia uutisia kaupunkinsa tapahtumista, sotilaallisessa yleisnäkymässä seurata armeijansa liikkeitä ja tutkia taisteluraportteja, tutkimusten yleisnäkymässä kehittää uusia keksintöjä akatemiassa saavutettujen tiedepisteiden avulla ja diplomaattisessa yleisnäkymässä pitää yllä suhteita muihin pelaajiin. Kun jonkin neuvonantajan ympärille syttyy valo, se merkitsee uutta tapahtumaa tai viestiä.


title: Ikariam

text: Pelaaja hallitsee valtakuntansa ansioita, tuloja ja tyytyväisyyttä kaupungitalolta, josta voi seurata muun muassa valtakunnan asukkaiden asutustilaa, kokonaistyytyväisyyttä ja kasvua. Kaupungintalon avulla pelaaja voi myös nimetä valtakuntansa uudelleen, tarkkailla sisämaan ja meren varuskuntarajoja sekä kaupungin korruptiota.


title: Ikariam

text: Akatemian ja kaupungintalon ohella merkittävimpiä rakennuksia pelissä ovat kasarmit, joissa koulutetaan sotilaita armeijan käyttöön, ja varasto, johon pelaajan kaupungin resurssit ovat säilöttyinä, sekä kauppasatama, josta pelaaja hallinnoi merellisen kaupankäynnin suhteitaan. Muita rakennuksia ovat telakka, jossa valmistetaan laivoja sodankäyntiin, taverna jossa tarjoillaan viiniä asukkaiden tyytyväisyyden ylläpitämiseksi, museo jossa esitellään kulttuuriesineitä, palatsi jossa hallitaan pelaajan omistamia siirtokuntia ja miehittämiä kaupunkeja tai satamia, lähetystö jonka avulla pelaaja voi hoitaa liittoumansa asioita sekä piilopaikka jossa pelaaja voi kouluttaa vakoojia jotka voivat soluttautua muiden pelaajien kaupunkeihin. Pelin resurssirakennukset eli puusepän paja, metsänhoitajan talo, viinitarhuri, panimo, kivenveistäjä, arkkitehti, lasinpuhaltaja, optikko, alkemistin torni ja ilotulitteiden testialue vähentävät tiettyjen resurssien tarvetta pelaajan omistamassa kaupungissa johon edellä mainitut rakennukset ovat sijoitettuina.


title: Ikariam

text: "Ikariamissa" voi myös liittyä liittoutua tai perustaa oman liittouman. Liittouma voi hyökätä vihollisen kimppuun, pyytää joukkoja kaupunkiinsa ja paljon muutakin. Liitoissa on yleensä vaatimuksia. Oman liittoutuman voi perustaa heti, kun lähetystö on valmis. Liittoon voi myös liittyä milloin vain, kunhan lähetystö on rakennettu. Lisäksi tarvitaan yksi diplomatiapisteen. Diplomatiapisteitä saa yhden jokaista laajentamaansa lähetystön tasoa kohden. Lähetystön voi rakentaa, kun tiedemiehet ovat keksineet "vieraat kulttuurit". Jos haluaa saada liittoumaansa lisää jäseniä, tai tehdä sopimuksia, on vapautettava diplomatiapisteitä liittouman käyttöön.


title: Ikariam

text: Muiden pelaajien kanssa on myös mahdollista solmia sopimuksia. Sopimustyyppejä ovat kauppasopimus, joka helpottaa kaupankäyntiä pelaajien välillä, sotilaallinen sopimus, jolloin voi siirtää joukkojaan pelaajan yhteen kaupunkiin ja hyökätä sieltä, sekä kulttuurisopimukset, jotka lisäävät kaupungin asukkaiden tyytyväisyyttä.


title: Ikariam

text:
Kasarmin avulla voi tehdä sotilaita, joilla voi hyökätä toisen pelaajan kylään tai puolustaa omaa kyläänsä. Tasolla 1 voi tehdä vain keihäsmiehiä, mutta kehittämällä akatemiassa merenkulkua ja sotateknologiaa sekä nostamalla kasarmin tasoa saa enemmän sotilastyypejä käyttöönsä. Mitä suurempi kasarmin taso on, sitä nopeammin yksiköt kehittyvät. Sotilaiden ja laivojen puolustusta ja hyökkäysvoimaa pystyy kehittämään pajassa. Pajassa kehittämiseen tarvitsee kuitenkin kristallia ja kultaa. Sotilaisiin tarvitaan enimmäkseen rikkiä, kokit tarvitsevat viiniä ja lääkärit kristallia.
Kaikki yksiköt eivät ole yhtä nopeita keskenään. Joillakin joukoilla on erikoisuutensa kuten esim. hopliitilla on puolustus. Jos kaupunkiin hyökätään, eikä hyökkääjä ole samalta saarelta, hän perääntyy, jos puolustava laivasto on isompi kuin hyökkääjä.


title: Ikariam

text:
Jokainen kaupungintalon laajennettu taso lisää asukkaiden maksimimäärää. Kaupungin asukasluku suurenee kun lisätään tyytyväisyyttä: Asukkaille voi tarjota viiniä, jonka kulutusta pelaaja voi säädellä tavernasta. Myös museo lisää asukkaiden tyytyväisyyttä, kuten myös muutama tutkimus ja hallintomuoto Demokratia. Asukkaiden tyytyväisyyteen vaikuttaa myös korruptio. Korruptiota syntyy ainoastaan siirtokunnissa lukuun ottamatta hallintomuotojen vaikutuksia. Korruption suuruus riippuu siitä, kuinka pieni siirtokunnan kuvernöörin asunto on siirtokuntien märään nähden.
Asukkaat muuttavat pois mikäli he eivät ole tyytyväisiä.


title: Ikariam

text: Ikariamissa on mahdollisuus vaihtaa hallintomuotoa, jonka pelaaja valitsee pelityylinsä mukaan. Eri hallintomuotoja on yhteensä 8,ja niiden käytöstä seuraa hallintomuodosta riippuen eri hyötyjä ja haittoja. Ikariamin perushallintomuoto on kuvitteellinen "Ikakratia" mutta muut niistä ovat todellisuudesta otetut aristokratia, demokratia, diktatuuri, nomokratia, harvainvalta, teknokratia ja teokratia. Hallintomuotoa voi vaihtaa kun on tutkinut tiedepisteiden avulla "Hallinnon muodostamisen", jolloin avautuu kaksi hallintomuotoa. Loput hallintomuodot avautuvat muiden tutkimusten mukana.


title: Ikariam

text: Saaren asukkaiden käännyttämiseksi saaren jumaluuden puoleen, on asukkaiden rakennettava temppeli kaupunkeihinsa ja annettava muutaman kyläläisen työskennellä siellä pappeina. Jokainen pappi, joka välittää myrskyisän jumalan uusimmat tarinat edelleen, vakuuttaa viisi muuta saaren asukasta.


title: Ikariam

text: Toinen puute on monumentti itse. Vaikka suuri osa työstä onkin jo tehty, koska joka saarella on sellainen, tosi jumala on vaikea pitää tyytyväisenä. Monumenttia voidaan laajentaa tasolle 5, jotta useampi uskova voi tarjota sopivat uhrilahjansa riippuen jumalan voimasta. Monumentti on saaren jumalan voiman keskus - jos sitä ei varustella kunnollisesti, se ei voi välittää ihmisten uskoa jumalalleen. Monumentin laajentamiseksi voivat kaikki saaren pelaajat lahjoittaa resursseja. Ja jotta monumentti voisi loistaa kaikessa kunniassaan ja vaikutusvallassaan, tarvitaan luksusresursseja – varsinkin niitä, joita ei siltä saarelta löydy. (Joten, jos olet viinisaarella, paikallinen ihme vaatii marmoria, kristallia ja rikkiä laajentamiseen.)


title: Ikariam

text: Kun pelaajalla on temppeli, papit voivat rukoilla ihmettä saaren Jumalalta. Papit ovat hyvin ovelia, he rukoilevat ihmettä vain koko asujaimistolle. Tämä tarkoittaa sitä, että kaikki valtakunnan kaupungit saavat vaikutuksen, ei vain se kaupunki, joka on monumentin kanssa samalla saarella. Jokainen jumala tarjoaa eri ihmeitä uskovaistensa tueksi. Jos saarella on temppeli, ihme on halutessasi mahdollista aktivoida sieltä käsin.


title: Ikariam

text: Kun olet aktivoinut ihmeen, sinun on odotettava tietty aika ennen kuin voit rukoilla ihmettä uudelleen. Jumalolennot eivät halua käyttää voimiaan usein ja pappien on kärsittävä monen monituista vitsausta ennen kuin heille selviää paljonko Jumala oli halukas antamaan! Mitä useampia jumalolentoja valtakunnassa palvotaan, sitä useamman tyyppisiä ihmeitä johtaja voi saada käyttöönsä saavuttaakseen strategisen edun. Jos keskityt yhteen Jumalaan, saat `vain` vähennetyn ihmeen seuraavan odotusajan jälkeen.


title: Super GT

text: Super GT (alkuperäinen nimi ), joka aiemmin on tunnettu nimellä All-Japan Grand Touring Car Championship tai JGTC on japanilainen autourheilusarja. Sarjassa kilpaillaan kahdessa luokassa, jotka ovat GT500 ja GT300.


title: Super GT

text: F1-kuljettajista sarjan mestaruutta ovat juhlineet David Brabham, Pedro de la Rosa, Érik Comas, Toranosuke Takagi, Ralph Firman ja Heikki Kovalainen.


title: Super GT

text: Heikki Kovalainen on ajanut kilpaa sarjassa vuodesta 2015 lähtien Lexus Team Sard -tallin autolla. Kauden 2016 päätteeksi Kovalainen juhli GT500-sarjan mestaruutta parinsa Kohei Hiraten kanssa.


title: Vitali Fokejev

text: Vitali Vitaljevitš Fokejev (, s. 15. helmikuuta 1974) on venäläinen haulikkoampuja ja maailmanmestari.


title: Vitali Fokejev

text: Vitali Fokejev on saavuttanut MM-kilpailuissa kaksoistrapissa henkilökohtaisen maailmanmestaruuden ja joukkuepronssin Zagrebissa 2006.


title: Josef von Haller

text: Josef von Haller (13. elokuuta 1873 Jurczyce, Galitsia – 4. kesäkuuta 1960) oli puolalainen kenraali (1919), joka oli opiskellut Wienissä teknillisessä sota-akatemiassa ja osallistunut ensimmäiseen maailmansotaan keskusvaltojen puolella.


title: Josef von Haller

text: Haller nimitettiin 1916 Puolalaisen legioonan toisen prikaatin komentajaksi. Puolalaista legioonaa komensi tuolloin Józef Piłsudski. Puolalaiset joukot järjestivät 15. helmikuuta 1918 kapinan saksalaisia vastaan, joka murskattiin. Hallenr pakeni Murmanskiin, josta hän jatkoi Ranskaan. Pariisissa hän sai yhteyden Roman Dmowskiin, joka edusti Puolan kansalliskomiteaa siellä.


title: Josef von Haller

text: Haller muodosti Ranskassa puolalaisen armeijan ja komensi sitä Puolan vapaussodassa 1919–1920 bolsevikkeja vastaan. Ensimmäisen maailmansodan kahden viimeisen kuukauden aikana von Hallenberg komensi kuutta divisioonaa. Hänen joukkonsa siirrettiin marraskuun 1918 alkupuolella Itä-Galitsiaan taistelemaan itsenäisyyden julistanutta Länsi-Ukrainan kansantasavaltaa vastaan.


title: Josef von Haller

text: Haller syrjäytettiin vuonna 1926, mutta hän toimi toisen maailmansodan aikana Puolan pakolaishallituksen johtotehtävissä ja länsiliittoutuneiden joukoissa Lähi-idässä.


title: Josef von Haller

text: Josef von Haller toimi Władisław Sikorskiin Puolan pakolaishallituksessa opetusministerinä 1940–1943.


title: Harry Potter -sarjan taikaolennot

text: Tässä artikkelissa käsitellään niitä Harry Potter -kirjoissa esiintyviä taikaolentoja, jotka ovat joko kokonaan tai enimmäkseen eläimen tai kasvin muotoisia. Ihmisen kaltaisesti toimivat ja pääasialliselta rakenteeltaan ihmistä muistuttavat hahmot, kuten puolijättiläiset ja tupahaamut esitellään omissa artikkeleissaan tai Harry Potter -sarjan käsitteissä.


title: Harry Potter -sarjan taikaolennot

text: Harry Potter-sarjan taikaotuksissa on piirteitä useista lajeista. Mukaan on otettu vain sellaisia eläin-ja kasvilajeja, joilla on tavanomaisesta poikkeaviä kykyjä tai taitoja. Osa on mukana osiensa taikakäytön vuoksi. Seuraavassa otuksia on ryhmitelty eläimen ruumiin ja toiminnan vallitsevimman piirteen mukaisesti.


title: Harry Potter -sarjan taikaolennot

text: Hämähäkin suku esiintyy Harry Potter –sarjassa sekä lemmikkeinä että koe-eläiminä. Tavallisia hämähäkkejä käytetään muun muassa anteeksiantamattomien kirousten havainnollistamiseen. Niitä liikkuu myös koulun seinillä niiden paetessa basiliskia. Kielletyssä metsässä nähdään paljon lajiltaan tarkemmin määrittelemättömiä hämähäkkejä.


title: Harry Potter -sarjan taikaolennot

text: Akromantella () on jättiläismäinen kahdeksansilmäinen myrkkyhämähäkki, joka on peräisin Borneon tiheimmistä viidakoista. Sen tunnusomaisia piirteitä ovat tiheä musta karvoitus, joka harmaantuu iän myötä, viitisen metriä pitkät raajat ja pihdit, joita se naksuttelee viestiessään. Laji syö lihaa ja on mieltynyt kookkaisiin saaliisiin. Naaras on koirasta kookkaampi ja voi munia kerralla jopa sata munaa, joiden kuoriutumisaika vaihtelee kuudesta kahdeksaan viikkoon. Akromantellan munat ovat A-luokan kauppakiellossa.


title: Harry Potter -sarjan taikaolennot

text: Otuksen uskotaan olevan jonkun velhon jalostama ja tarkoitettu vartioimaan asumusta tai aarretta. Lajin älykkyys on ihmisen luokkaa ja se osaa puhua, mutta luonne on kesyyntymätön. Sen myrkky on kallisarvoista, ehkä sata kaljuunaa noin puolelta litralta, mutta sitä on lähes mahdotonta lypsää muilta kuin kuolleilta yksilöiltä.


title: Harry Potter -sarjan taikaolennot

text: Lajin tunnetuin jäsen Hämäkäk () on pienen norsun kokoinen yksilö, jonka Hagrid on kasvattanut munasta. Hämäkäkillä on naaraspuolinen kumppani Myhäk (). Hämäkäk ja sen jälkeläiset asuvat Tylypahkan lähellä Kielletyssä metsässä, jonne Ron ja Harry lähtevät kirjassa Harry Potter ja salaisuuksien kammio, ja ovat vähällä tulla syödyiksi. Hämäkäk kuolee kuudennessa kirjassa ja seitsemännessä kirjassa jäljellä oleva yhdyskunta hyökkää kuolonsyöjien ajamina linnaan Tylypahkan taistelun aikana, mutta Hagrid paimentaa ne pois.


title: Harry Potter -sarjan taikaolennot

text: Harry Potter –kirjojen feeniks on taikavoimainen lintulaji, jonka elämä kulkee sykleissä: sen höyhenistö muuttuu sitä epäsiistimmäksi mitä lähempänä se on uutta syntymistään. Kun uudelleensyntymisen hetki koittaa, lintu lehahtaa liekkeihin ja vajoaa tuhkakasaksi, josta se nousee pian uudelleen.


title: Harry Potter -sarjan taikaolennot

text: Feenikslinnun pyrstösulat ovat yksi viidestä taikasauvan ytimeen kelpaavasta taika-aineesta. Muut neljä ovat veelan hius, yksisarvisen jouhi, thestralin jouhi ja lohikäärmeen sydänjuuri. Sulan saamisen voi päätellä olevan neuvottelukysymys, sillä se yksilö, jonka pyrstösulkaa on Harry Potterin taikasauvassa, oli luovuttanut vain kaksi sulkaa. Feeniksin kyyneleet parantavat myös muuten nopeasti tappavan basiliskin pureman.


title: Harry Potter -sarjan taikaolennot

text: Lajista kerrotaan, että jokainen feeniks on yksilö, eikä kahta samanlaista ole, mutta sama pätee muihinkin lajeihin. Ainoa ulkonäöltä kuvattu yksilö on Albus Dumbledoren "Fawkes", joka on kookas ja painava, joutsenen kokoinen lintu. Sen pitkä pyrstö muistuttaa pituudeltaan riikinkukon pyrstöä, mutta on väriltään kimmeltävän kullan värinen. Feeniksin kynnet ovat kuin petolinnulla, mutta kullan väriset nekin. Sen kauniissa päässä on terävä kultainen nokka ja silmät muistuttavat mustia helmiä.


title: Harry Potter -sarjan taikaolennot

text: Feeniks kykenee ilmestymään tulenlieskoista ja se pystyy kuljettamaan raskaita taakkoja, kuten kolme koululaista ja heidän opettajansa. Monien lintujen tapaan feeniks hyökkää käärmemäisen basliskin kimppuun, puhkaisee sen silmät ja näykkii sitä nokallaan.


title: Harry Potter -sarjan taikaolennot

text: Feeniks livertelee outoa, mutta kaunista musiikkia: ”Se oli aavemaista, ylimaallisen, selkäpiitä kutkuttavaa ja ylimaallista.” Laulu voi saavuttaa sellaisen vimman, että laulu värähtelee kuulijan kylkiluissa, mutta feeniks osaa laulaa myös surumielisesti ja kaihoisasti. Dumbledoren kuoleman jälkeen Fawkes lauloi surulaulun, minkä jälkeen Fawkes lähti pois Tylypahkasta lentämällä eikä enää palannut.


title: Harry Potter -sarjan taikaolennot

text: Pöllöt ja huuhkajat ovat näissä kirjoissa suosittuja lemmikkejä, sillä ne ovat taitavia viestinviejiä. Niitä kasvatetaan sekä häkeissä että erillisissä lintuhuonessa, joita kutsutaan nimellä pöllölä. Osa linnuista kuljettaa säännöllisesti sanomalehtiä tilaajille. Lemmikkilintuja ostetaan ja myydään Viistokujalla Lurppuluomen pöllökeskuksessa.


title: Harry Potter -sarjan taikaolennot

text: Viestejä kuljettaville linnuille kerrotaan, kenelle viesti on ja ne löytävät saajan, vaikka osoitetta ei kerrota tai lähettäjä ei tiedä sitä.


title: Harry Potter -sarjan taikaolennot

text: Tunnetuin pöllö kirjoissa on Harry Potterin tunturipöllö Hedwig, joka kuolee kirjassa Harry Potter ja kuoleman varjelukset. Muita pöllöjä sarjassa ovat Weasleyn perheen ikäloppu pöllö Errol ja Ronald Weasleyn Sirius Mustalta saama pieni pöllö Posityyhtynen.


title: Harry Potter -sarjan taikaolennot

text: Hevoskotka () on nelijalkainen ja kahdella kookkaalla siivellä lentävä taikaeläin, jonka ruumiin yläosa lapoihin asti kotkan ja alaosa hevosen muotoinen. Laji esitellään taikaeläinten hoidon tunnilla teoksessa Harry Potter ja Azkabanin vanki. Kotkien lailla hevoskotkat ovat taitavia ja vahvoja lentäjiä. Kun hevosen vartalo määrittää muunkin rakenteen mittasuhteet, ne pystyvät lentäessään kantamaan kaksikin ihmistä selässään.


title: Harry Potter -sarjan taikaolennot

text: Hevoskotkat asuvat Kielletyssä metsässä, mutta sopeutuvat tiukan paikan tullen myös muunlaisiin elinoloihin, kuten huoneisiin ja luoliin. Ne ovat lihansyöjiä, luonteeltaan kiivaita ja oman arvonsa tuntevia. Siksi niitä pitää lähestyä kunnioittavasti ja ainoastaan silloin, jos ne hyväksyvät tulijan vastaamalla kumarrukseen.


title: Harry Potter -sarjan taikaolennot

text: Hiinokka () on Harry Potterissa esiintyvä taikaolento. Hiinokka on hevoskotka, sen ruumiin yläosa on sen kotka ja alaosa hevonen. Hiinokka esiintyy ensimmäisen kerran kirjassa Harry Potter ja Azkabanin vanki. Hiinokka tuomitaan teloitettavaksi, koska se runteli Draco Malfoyta tämän ärsytettyä Hiinokkaa vastoin Hagridin varoitusta.


title: Harry Potter -sarjan taikaolennot

text: Hiinokka oli määrä teloittaa auringonlaskun aikaan, mutta tuomiota ei ehditä toteuttaa, sillä Harry ja Hermione Granger matkustavat ajassa taaksepäin ja pelastavat Hiinokan. Harry ja Hermione käyttävät Hiinokkaa apunaan pelastaakseen Sirius Mustan mustasta tornista, jossa tämä odottaa vangittuna. Sirius pakenee Hiinokan avulla. Lopputaistelussa Hiinokka johtaa thestralit ja yksisarviset jättiläisten kimppuun.


title: Harry Potter -sarjan taikaolennot

text: Kuten klassisessa kirjallisuudessa, Harry Potter-sarjan kentauri on vyötäisistä ylöspäin ihminen, mutta muulta rakenteeltaan hevonen. Kirjasarjassa molempien osien väritys myötäilee toisiaan: punapartainen ja –tukkainen kentauri on raudikko punertavine häntineen, mustatukkainen on myös karvaltaan musta. Laumalla on johtaja, oma kulttuuri ja tietoa esimerkiksi tähdistä ennustamisesta, jota ei mielellään välitetä ihmisille.


title: Harry Potter -sarjan taikaolennot

text: Kentaurit elävät rauhanomaisesti, mutta pystyvät tarvittaessa puolustautumaan ja puolustamaan toisia. Omasta valinnastaan ne saattavat suostua myös ratsuiksi, vaikka lauman keskuudessa se on yleensä paheksuttua. Kentaurit ovat taitavia sotureita ja kantavat aseinaan jousia ja keihäitä. Laji elää vapaana Tylypahkan Kielletyssä metsässä. Nimeltä mainittuja kentaureja olivat mm Firenze, Bane, Magorian ja Ronan. Firenze myöhemmin karkoitettiin laumasta, koska muut pitivät häntä petturina hänen ryhdyttyä opettamaan ennustamista. Myöhemmin kentaurit ottivat Dolores Pimennon vangiksi tämän haukuttua heitä saastaisiksi puolilajisiksi, mutta Dumbledore myöhemmin vapautti Pimennon. Kentaurit olivat myöhemmin läsnä Albus Dumbledoren hautajaisissa ja ampuivat nuolia ilmaan kunnioituksen elkeenä. Kentaurit eivät Firenzea lukuun ottamatta osallistuneet Tylypahkan taistelun ensimmäiseen osaan, mutta myöhemmin Harryn uhrautumisen seurauksena ja Hagridin haukuttua Banea pelkuriksi kentaurit osallistuivat taistelun toiseen osioon ampuen nuoliaan kohti kuolonsyöjiä. Myöhemmin kentaurit sallivat Firenzen palata takaisin lauman jäseneksi.


title: Harry Potter -sarjan taikaolennot

text:
Siivekkäät ratsut ovat nimensä mukaisesti siivekkäitä hevosia. Niitä on monia eri rotuja, mutta kirjassa mainitaan abraxan (suuri, äärimmäisen vahva palomino, joka juo ainoastaan mallasviskiä), aethonan (kastanjanruskea) ja granian (harmaa, joka on suuressa arvossa nopeutensa ansiota) sekä thestral.
Thestral on lentävä, hevosta muistuttava taikaeläin, jonka näkevät vain ihmiset, jotka ovat nähneet kuoleman. Thestraali on väriltään musta ja niin laiha, että muistuttaa luurankoa. Sen siivet ovat lepakkomaiset. Veri vetää thestraleja puoleensa, mutta ne eivät ole petoja vaan ilmeisesti raadonsyöjiä. Thestralin häntäjouhi kelpaa myös taikasauvan ytimeksi, joskin sitä on käytetty vain yhdessä sauvassa eli pahamaineisessa Seljasauvassa.


title: Harry Potter -sarjan taikaolennot

text: Thestralit vetävät kouluvuoden alussa oppilaat koululle Tylypahkan vaunuissa. Taitavina suunnistajina niitä käytetään myös lentokuljetuksiin. Thestralia ei tarvitse ohjata, riittää kun kertoo sille osoitteen. Harry Potter, Hermione Granger, Ron Weasley, Ginny Weasley, Neville Longbottom ja Luna Lovekiva lentävät näiden eläinten selässä taikaministeriöön kirjassa Harry Potter ja Feeniksin kilta.


title: Harry Potter -sarjan taikaolennot

text: Pelottavasta ulkomuodostaan huolimatta thestral ei ole vaarallinen muuten kuin ärsytettynä. Lopputaistelussa hevoskotka Hiinokka johtaa thestralit ja yksisarviset kuolonsyöjien kimppuun.


title: Harry Potter -sarjan taikaolennot

text: Väriltään vitivalkea ja valkoharjainen yksisarvinen on kaunis eläin, jolla on pitkät ja solakat jalat. Yksisarvisinen esiintyy ainakin Tylypahkan Kielletyssä metsässä. Siellä ne saavat elää enimmäkseen rauhassa.


title: Harry Potter -sarjan taikaolennot

text: Yksisarvisen jouhi on yksi kolmesta tunnetuimmasta taikasauvan ytimeen kelpaavasta taika-aineesta. Sen sarvea käytetään taikajuomien valmistukseen. Eläimen veri on myös voimakasta taika-ainetta, väriltään hopeanhohtoista ja ”pitää olennon hengissä vaikka tämä olisi vain tuuman päässä kuolemasta”. Yksisarvisen surmaaminen on kuitenkin niin hirviömäistä, että tappaja elää siitä alkaen vain puolinaista elämää.


title: Harry Potter -sarjan taikaolennot

text: Harry löytää muiden kanssa yksisarvisen verta heidän ollessaan kielletyssä metsässä elokuvassa "Harry Potter ja viisasten kivi." Metsässä Harry huomaa kuolleen yksisarvisen ja jonkin hahmon imemässä sen verta. Myöhemmin saadaan tietää hahmon olleen Orave, jota Voldemort hallitsi.


title: Harry Potter -sarjan taikaolennot

text: Kirjasarjassa on kahdenlaisia koiria. Näistä Marge-tädin koirat ja Hagridin valtaisa tanskandoggi (elokuvassa napolinmastiffi) Tora vaikuttavat tavallisilta koirilta. Kaksi muuta koiralajia ovat taikaeläimiä: kolmipäinen koira ja Kalmakoira. Lisäksi kirjassa Ihme otukset ja niiden olinpaikat mainitaan Taka


title: Harry Potter -sarjan taikaolennot

text: Näiden lisäksi sarjassa esiintyy ihmissusia. He ovat ihmisiä, jotka ovat saaneet tarttuvan ja hoitamattomana säännöllisiä kohtauksia aiheuttavan sairauden toisen ihmissuden puremasta. He muuttuvat ihmissusiksi aina täysikuun aikaan eivätkä muututtuaan voi enää hallita itseään. On kuitenkin olemassa taikajuoma, "sudenmyrkkyjuoma", joka ei estä muodonmuutosta, mutta auttaa muuttunutta hallitsemaan itsensä. Silloin ihmissusi ei ole niin suureksi vaaraksi. Tunnetuimpia ihmissusia sarjassa ovat Remus Lupin ja Fenrir Harmaaselkä.


title: Harry Potter -sarjan taikaolennot

text: Kolmipäinen koira on nimensä mukaisesti koira, jolla on kolme itsenäisesti liikkuvaa päätä yhdessä vartalossa. Koiran hengitys haisee pahalta, sillä on kellertävät hampaat ja sen suista valuu kuola. Rubeus Hagrid osti Pörrö-nimisen yksilön kreikkalaiselta mieheltä, jonka tapasi pubissa. Salassa pidetty jättikokoinen eläin vartioi luukkua, jonka alla oli Viisasten kivi, ja hyökkää vihaisesti kaikkia sitä lähestyviä. Pörrön saa rauhoittumaan ja nukahtamaan soittamalla sille musiikkia. Myöhemmin kun Viisasten kivi oli tuhottu, Hagrid lähetti Pörrön väliaikaisesti Kiellettyyn metsään asumaan. Myöhemmin Dumbledore lähetti Pörrön takaisin Kreikkaan.


title: Harry Potter -sarjan taikaolennot

text: Kalmakoira () on suuri musta, takkuinen ja kiilusilmäinen koira, jonka ulkomuoto muistuttaa sutta. Kalmakoiran näkemistä pidetään yhtenä pahimmista kuolemanenteistä. Teoksessa Harry Potter ja Azkabanin vanki Harry luulee nähneensä kalmakoiran lähtiessään Dursleyiltä, mutta myöhemmin se paljastuu Sirius Mustaksi, joka pystyy muuttamaan muotoaan suureksi, mustaksi koiraksi.


title: Harry Potter -sarjan taikaolennot

text: Taka (engl. "Crup") on peräisin kaakkois-Englannista. Se muistuttaa läheisesti jackrussellinterrieriä, paitsi että sen häntä on haarautunut. Taka on todennäköisimmin velhon jalostama koira, sillä se on kiihkeän uskollinen velhoille ja hyvin julma jästeille. Se on oiva jätemylly sillä se syö melkeimpä mitä vain menninkäisistä vanhoihin autonrenkaisiin.


title: Harry Potter -sarjan taikaolennot

text: Gäätä on kissan näköinen taikaeläin. Se kesyyntyy helposti ja risteytyy kissan kanssa. Hermionen lemmikki Koukkujalka on puoliksi gäätä. Se on punakeltainen, nimensä mukaan koukkujalkainen otus jolla on mahtava pulloharjahäntä. Koukkujalka on hyvin älykäs ja olennaisessa osassa kun juonitteleva animaagi Peter Piskuilan paljastuu.


title: Harry Potter -sarjan taikaolennot

text: Itäisessä Afrikassa elävä Nundu on todennäköisest maailman vaarallisin otus. Se on jättiläisleopardi, joka koostaan huolimatta liikkuu äänettömästi ja jonka hengitys aiheuttaa niin herkästi tarttuvan taudin että kokonaiset kylät menehtyvät siihen.


title: Harry Potter -sarjan taikaolennot

text: Purske () on iso ja väkivahva, mutta harvinainen afrikkalainen taikaeläin. Se painaa jopa tonnin ja sitä voisi kaukaa luulla sarvikuonoksi. Sillä on paksu loitsuja ja kirouksia hylkivä nahka, köysimäinen pitkä häntä ja terävä kierteinen sarvi kuonossa. Purskeet synnyttävät vain yhden vasikan kerrallaan.


title: Harry Potter -sarjan taikaolennot

text: Purske ei ärsyynny helposti hyökkäämään, mutta jos niin käy, seuraukset ovat kamalia: sen sarvi lävistää jopa paksua metallia ja sisältää tappavaa nestettä, joka räjäyttää kaiken mihin sitä on ruiskutettu. Irrallinenkin sarvi on äärimmäisen herkästi räjähtävä ja sitä täytyy käsitellä varoen.


title: Harry Potter -sarjan taikaolennot

text: Purskeiden harvinaisuus johtuu siitä, että urokset tapaavat räjäytellä toisiaan kosintamenojen aikana. Purskeiden sarvia, häntiä, nahkaa ja räjäytysnestettä käytetään eri taikatarkoituksiin; ne ovat B-luokan kauppatavaraa eli tarkkaan valvottuja. Afrikkalaiset noidat ja velhot kohtelevat pursketta äärimmäisen varovasti.


title: Harry Potter -sarjan taikaolennot

text: Salakaupassa Ksenofilius Lovekivalle myyty Purskeen sarvi, jota hän väittää ruttusarvisen niistaisikin sarveksi, on tärkeässä osassa teoksessa Harry Potter ja kuoleman varjelukset. Ksenofiliuksen yrittäessä napata Harry Potterin, jotta kuolonsyöjät vapauttaisivat hänen vangitun tyttärensä Lunan, hänen tainnutusloitsunsa osui vahingossa Purskeen sarveen, jolloin se räjäytti huomattavan osan talosta ilmaan, jolloin Harry ja muut pääsivät pakenemaan.


title: Harry Potter -sarjan taikaolennot

text: Vuohi muistuttaa Harry Potter -kirjasarjassa tavallista vuohta. Niitä pidetään kotieläiminä ja hoidetaan tavalliseen tapaan. Vuohi on myös yksi Sianpään pubi-isännän suojeliuksen muoto. Taikaeläimeksi vuohen tekee sen vatsasta löytyvä kivi, besoaari, joka pelastaa useimmilta myrkyiltä.


title: Harry Potter -sarjan taikaolennot

text:
Sarjan basiliski ei ole kukon ja käärmeen yhdistelmä, kuten vanhojen tarujen basiliski- Yhteistä niille kuitenkin on tappava tai jähmettävä katse. Harry Potter -sarjassa jättimäisen käärmeen kaltaiseksi kasvava basiliski syntyy rupikonnan hautomasta kananmunasta. Käärmeen tavoin se luo nahkansa. Basiliski kasvaa jättimäisiin mittoihin ja on hyvin pitkäikäinen. Basiliski kuolee, jos se kuulee kukon kiekuvan.
Kirjojen maailmassa kerrotun tarinan mukaan Salazar Luihuinen rakennutti Tylypahkaan salaisen kammion, josta muut kolme perustajajäsentä eivät tienneet mitään. Velhoväki uskoo, että kammiossa on jonkinlainen hirviö, jota vain käärmeiden kieltä taitava, todellinen Luihuisen perillinen voisi hallita.


title: Harry Potter -sarjan taikaolennot

text: Luihuisen hirviö on basiliski. Se on väriltään kirkkaan myrkynvihreä ja ruumiiltaan kookas kuin paksu tammen runko. Basiliskilla on tylppä pää, keltaiset mulkosilmät, haarainen kieli sekä pitkät ja kapeat, kimaltavat myrkkyhampaat, jotka kaareutuvat kuin sapelit. Kita venyy riittävän suureksi hotkaisemaan koulupojan kokonaisena.


title: Harry Potter -sarjan taikaolennot

text: Luihuisen perillinen Tom Valedro alias lordi Voldemort avasi kammion ollessaan viidennellä luokalla ja yritti murhata basiliskin avulla Tylypahkaan hyväksyttyjä jästisyntyisiä oppilaita. Käärmeen onnistui tappaa tyttö, joka tunnetaan nykyään kummituksena nimeltä Murjottava Myrtti. Ginny Weasley avaa kammion 50 vuotta myöhemmin kirjassa Harry Potter ja salaisuuksien kammio ollessaan Voldemortin vallassa tämän kouluaikaisen päiväkirjan (joka osoittautui myöhemmin hirnyrkiksi) kautta. Käärme ei onnistu tappamaan ketään, mutta neljä oppilasta, aave ja kissa kangistuvat. Harry Potter tappaa basiliskin kirjan lopussa.


title: Harry Potter -sarjan taikaolennot

text: Suoraan basiliskin silmiin katsominen tappaa ja sen silmien näkeminen vaikkapa lätäkön pinnan tai kameran linssin kautta jähmettää. Myös sen hampaiden myrkky tappaa nopeasti ja aiheuttaa kipua tunkeutuessaan elimistöön. Ainoa tunnettu vastalääke siihen on feeniksin kyynel. Kangistumisesta taas toipuu alruunan mehun avulla. Basiliskin hampaiden myrkky kykenee tuhoamaan myös erittäin vahvoja taikaesineitä, kuten hirnyrkkejä.


title: Harry Potter -sarjan taikaolennot

text: Lohikäärmeet ovat hyvin voimakkaita lentokykyisiä ja suunnatonta matelijaa muistuttavia taikaeläimiä, joita ei hurjan luonteensa vuoksi voi kesyttää. Niiden kasvattaminen lemmikeiksi on ollut kiellettyä vuoden 1709 noitasapatista asti, muun muassa siksi, että taikamaailma voisi elää rauhassa jästeiltä.. Nämä lohikäärmeet ovat kaikki siivekkäitä ja lentokykyisiä. Yhtä myrkkyhampaista lajia lukuun ottamatta ne kaikki myös syöksevät tulta.


title: Harry Potter -sarjan taikaolennot

text: Kirjasarjan Britanniassa esiintyy kahta lajia villilohikäärmeitä, walesinvihreä ja hebridienmusta, joiden olemassaolon salaamisessa taikaministeriöllä on melkoinen työ. Ainakin walesinvihreä tuntuisi olevan herkkä loitsuille: Fleur Delacour onnistuu turnajaisissa nukuttamaan sellaisen loitsullaan. Kolmas brittiläisen vaikutusalueen lohikäärme on Antipodien opaalisilmä, jonka aluetta ovat Uusi Seelanti ja Australia.


title: Harry Potter -sarjan taikaolennot

text: Romaniassa esiintyy villilohikäärmelaji nimeltä pitkäsarvi, samoin kuin ilmeisesti Norjassa, sillä yksi laji on nimeltään norjalainen röpelöniska.


title: Harry Potter -sarjan taikaolennot

text: Kiinassa elää lohikäärme nimeltä pallosalama. Kirjassa Ihmeotukset ja niiden olinpaikat oletetaan että Pyhän Yrjänän kohtaama lohikäärme olisi ollut juuri kiinalainen pallosalama. Viktor Krum kohtaa turnajaisissa pallosalaman ja voittaa sen satuttamalla sitä sidekalvontulehduskirouksella silmiin.


title: Harry Potter -sarjan taikaolennot

text: Ruotsalainen ruttukuono on toinen pohjoismainen lohikäärme. Kirjoissa se on sinihopeinen, viehättäväksi mainittu, elokuvassa siitä nähdään vain vilahdus elävästä pienoismallista, jolloin näyttää että sillä on vihreänsinertävät siivet. Ruttukuonon nahka on suosittua taikakäsineiden ja suoja-asujen materiaalia. Yksi sellainen tavataan kirjassa Harry Potter ja liekehtivä pikari.


title: Harry Potter -sarjan taikaolennot

text: Norjalaisen röpelöniskan muna on musta. Hagrid voittaa sellaisen pokerissa tuntematonta vastaan ja hautoo munasta poikasen kirjastosta löytyvän vanhan opaskirjan mukaan. Muna pidetään tulessa, sillä emotkin puhaltelevat niitä hautoessaan. Poikasta ruokitaan puolen tunnin välein ämpärillisellä konjakkia ja kananverta.


title: Harry Potter -sarjan taikaolennot

text: Norjalainen röpelöniska on kuoriutuessaan musta ja sen piikkiset siivet ovat luiperoon vartaloon verrattuna valtavan suuret. Sillä on pitkä kuono ja laajat sieraimet, sarvenalut ja ulkonevat oranssit silmät. Jo vastakuoriutunut röpelöniska saa aivastaessaan aikaan kipunoita ja näykkii terävillä hampaillaan. Viikossa vastasyntynyt kasvaa pituudeltaan kolminkertaiseksi, toisen viikon päästä ruuaksi tarvitaan laatikkokaupalla rotanraatoja ja sen purema aiheuttaa ikävän ja syvän tulehduksen.


title: Harry Potter -sarjan taikaolennot

text: Unkarilainen sarvipyrstö on kokomusta, kookas ja pitkiä, jopa viisitoistametrisiä tulenlieskoja syöksevä liskomainen lohikäärme, jolla on erityisen vaarallinen useilla piikeillä varustettu pitkä pyrstö. Sarvipyrstöä pidetään vaarallisimpana Vanhan maailman lohikäärmeenä.


title: Harry Potter -sarjan taikaolennot

text: Vain pienikokoinen perulainen kyyhammas on joidenkin asiantuntijoiden mukaan vielä sarvipyrstöäkin vaarallisempi: se metsästää erityisesti ihmisiä päästyään näiden makuun ja sen purema on tappavan myrkyllinen. Kyyhammas on lohikäärmeistä lentäjänä ehdottomasti nopein. Laji on muista poiketen ns. kylmä lohikäärme eli se ei syökse tulta vaan luottaa lentonopeuteensa ja myrkkyhampaisiinsa. 1800-luvun lopussa Kansainvälinen Velholiitto joutui lähettämään metsästysretkikunnan pienentämään hengenvaarallisen suureksi kasvanutta kyyhammaskantaa


title: Harry Potter -sarjan taikaolennot

text: Suurin lohikäärmelaji on ukrainalainen rautamaha. Se on myös harvinaisin, muun muassa Irvetassa on ainakin yksi sellainen Lestrangen holvin vartijana. Maahiset ovat opettaneet sen pelkäämään kalistimien ääntä, jonka kuullessaan lohikäärme väistyy sivuun.


title: Harry Potter -sarjan taikaolennot

text: Lohikäärmeen verellä on monia käyttötarkoituksia, niistä Albus Dumbledore on keksinyt 12. Lohikäärmeen sydänjuuri on voimakasta taika-ainetta ja sitä käytetään taikasauvojen ytimissä.


title: Harry Potter -sarjan taikaolennot

text: Nagini - nimellä kutsuttu isokokoinen käärme, on Lordi Voldemortin uskollinen lemmikki ja hirnyrkki. Elokuvassa paljastui, että Nagini oli ennen ihminen, nuori mustatukkainen tyttö, joka oli kirosanos, joka pystyi muuttumaan käärmeeksi ja jonka muutos tulisi jonain päivänä jäämään pysyväksi. Nagini oli alunperin kotoisin Indonesiasta ja esiintyi velhojen järjestämässä Arcanus-sirkuksessa Pariisissa. Nagini pakeni Valion kanssa sirkuksesta ja auttoi Valiota etsimään tietoa Valion oikeasta äidistä ja he löysivät palvelijan, joka oli lähettänyt Valion adoptoitavaksi Amerikkaan. Gellert Grindelwaldin kätyriksi paljastunut Grimmson kuitenkin saapui paikalle ja tappoi palvelijan ja vangitsi Naginin seinään. Myöhemmin Nagini oli läsnä Valion kanssa Père-Lachaisen hautausmaalla, jossa Lestrangen perheen hautaholvi sijaitsee. Nagini yritti saada Valion puolelleen, mutta Valio liittyi Grindelwaldin joukkoihin. Myöhemmin Nagini lähti Tylypahkaan tapaamaan Dumbledorea yhdessä muiden taistelusta selvinneiden kanssa. Naginin ihmishahmoa esitti elokuvassa Claudia Kim.


title: Harry Potter -sarjan taikaolennot

text: Myöhemmin Naginin verikirous aiheutti hänen muuttumisen pysyvästi käärmeeksi. Voldemort ilmeisesti kohtasi Naginin myöhemmin Albaniassa ja Naginista tuli Voldemortin lemmikkikäärme. Voldemort myöhemmin teki Naginista seitsemännen ja viimeisen hirnyrkkinsä tappamalla Bertha Jorkinsin. Voldemort käytti Naginin myrkkyä ainesosana juomaan, joka antoi hänelle väliaikaisen ruumiin. Nagini oli myöhemmin läsnä Valedron talossa, jossa Voldemort ja Peter Piskuilan piileskelivät ja Nagini havaitsi jästi Frank Brycen, joka salakuunteli heitä ja ilmoitti hänestä Voldemortille, joka tappoi Brycen. Nagini oli läsnä hautausmaalla, jossa Voldemort sai myöhemmin ruumiinsa takaisin. Voldemort lupasi Naginille Harry Potterin ruumiin ateriaksi, mutta Harry pakeni paikalta.


title: Harry Potter -sarjan taikaolennot

text: Viidennessä kirjassa Nagini hyökkäsi taikaministeriöön Salaperäisyyksien osastolle ja haavoitti kuolettavasti Arthur Weasleyta, mutta Harryn nähtyä näyn tapahtumasta Arthur saatiin pelastettua ajoissa.


title: Harry Potter -sarjan taikaolennot

text: Kirjassa Harry Potter ja kuoleman varjelukset Nagini oli läsnä Malfoyden kartanossa ja söi Amore Burbagen ruumiin Voldemortin tapettua hänet. Myöhemmin Godrickin Notkossa Nagini oli naamioitunut Bathilda Bagshotiksi ja hyökkäsi Harry Potterin kimppuun, mutta Hermione auttoi Harrya pakenemaan. Kun Voldemort sai tietää Harryn etsivän hirnyrkkejä hän sulki Naginin suojakuplan sisälle. Myöhemmin Rääkyvässä Röttelössä Nagini tappaa raatelemalla Severus Kalkaroksen Voldemortin käskystä. Myöhemmin Tylypahkan taistelun lopussa Neville Longbottom surmaa Naginin katkaisemalla tämän pään Godric Rohkelikon miekalla ja heikentää siten sen isäntää, jonka seurauksena Harry saa mahdollisuuden peitota Voldemortin.


title: Harry Potter -sarjan taikaolennot

text: Rupikonnia pidetään lemmikkeinä ja ne ovat olleet aikaisemmin sellaisina hyvinkin suosittuja. Ainakin jotkut yksilöt karkailevat innokkaasti omistajiltaan, kuten esimerkiksi Neville Longbottomin Trevor.


title: Harry Potter -sarjan taikaolennot

text: Haisku on musta, pörröinen ja pitkäkuonoinen koloja kaivava otus. Se on mielistynyt kaikkeen kiiltävään, joten maahiset käyttävät sitä usein apunaan aarteenetsinnässä. Haisku on lempeä ja rohkea, mutta ei sovellu lemmikiksi sillä se hajottaa kaiken etsiessään kiiltäviä esineitä.


title: Harry Potter -sarjan taikaolennot

text: Teoksessa Harry Potter ja Feeniksin kilta Lee Jordan vie haiskun inhotun rehtorin, Dolores Pimennon, huoneeseen, jolloin haiskut hajottavat kaikki paikat ja yrittävät jyrsiä sormukset Pimennon sormista.


title: Harry Potter -sarjan taikaolennot

text: Hutsu () eli "pureva keiju" on pienikokoinen kylmässä ilmastossa viihtyvä taikaotus. Sillä on kiiltävät kalvomaiset siivet ja kaksi paria käsiä ja jalkoja, se on kauttaaltaan mustan karvan peitossa ja sillä on terävät myrkylliset hampaat. Hutsun purema on vaarallinen ja sen hoitamiseen tarvitaan vastamyrkkyä. Hutsut esiintyvät erityisesti tyhjillään olevissa taloissa, muun muassa Kalmanhanaukio 12:n verhot suorastaan kuhisivat niitä. Otus on kuitenkin helppo torjua tarkoitukseen valmistetulla tainnuttavalla sumutteella.


title: Harry Potter -sarjan taikaolennot

text: Hutsu munii kerralla viisisataa munaa ja hautaa ne. Munat kuorituvat kolmen - neljän viikon kuluttua. Fred ja George Weasley keräävät Kalmanhanaukio 12:n siivouksen yhteydessä joukoittain tainnutettuja hutsuja ja niiden munia pinnauspurtaviaan varten. Munat eivät ilmeisesti ole terveellisiä, sillä Cormack McLaggen joutuu viidennen kirjan alussa sairasosastolle syömällä vedonlyönnin vuoksi paunan verran hutsun munia.


title: Harry Potter -sarjan taikaolennot

text: Ilkiöt ovat lentäviä ilkeäluonteisia pikkuotuksia. Vastapyydetyt cornwallilaiset ilkiöt ovat väriltään sähkönsinisiä ja noin 8 tuumaa pitkiä. Niiden naama on suippo ja ääni niin kimakka, että se muistuttaa kinastelevia undulaatteja. Ilkiöt eivät ole ihmisille vaarallisia.


title: Harry Potter -sarjan taikaolennot

text: Ilköt ilmeilevät irvistellen ja toimivat asuintiloissa vapautettuina nimensä mukaisesti aiheuttaen lyhyessä ajassa paljon tuhoa irtaimistolle. Niiden yhteistyö vaikuttaa järjestäytymättömältä, mutta ne pysyvät yhdessä ripustamaan koulupojan kattokruunuun. Lajiin tutustutaan pimeyden voimia vastaan suojautumisen tunnilla, jonne Gilderoy Lockhart tuo ne harjoitusvastustajiksi.


title: Harry Potter -sarjan taikaolennot

text: Britteinsaarilla esiintyvä monimuotoinen vesieläinlaji, joka mieluiten esiintyy hevosena jonka harja ja häntä ovat osmankäämiä. Se metsästää varomattomia olentoja houkuttelemalla ne selkäänsä ja viemällä veden alle, jolloin kelppi syö ne lukuun ottamatta sisälmyksiä jotka saavat nousta pintaan. Kelpin voi suitsia asetusloitsulla jolloin siitä tulee nöyrä ja myöntyväinen. Maailman suurin kelppi piileksii Loch Nessissä ja esiintyy mieluiten merikäärmeenä, joskin velhotarkkailijat näkivät sen muuttuvan saukoksi ja luikkivan tiehensä kun jästit havaitsivat sen.


title: Harry Potter -sarjan taikaolennot

text: Kreikkalainen peto, jolla on leijonan pää, vuohen ruumis ja lohikäärmeen takaraajat ja pyrstö. Erittäin pahansisuinen, hengenvaarallinen ja mahdoton kesyttää. Kimeeran munat ovat A-luokan eli korkeimmassa kauppakiellossa.


title: Harry Potter -sarjan taikaolennot

text: Kotitonttu () on taikoja osaava tonttu. Kotitontut ovat rikkaissa velhoperheissä palkatta työskenteleviä kodinhoitoapulaisia. Kotitontut palvelevat samaa sukua koko elämänsä ajan. Tonttu voi myös vapautua työstään, jos joku perheenjäsenistä antaa sille oikean, kunnollisen vaatekappaleen, sillä kotitontun tuntomerkki ja orjuuden symboli ovat sen käyttämät rääsyt, esimerkiksi tyynyliina tai astiapyyhe. Vapautus on kuitenkin tontulle erittäin nolo asia, sillä silloin se on ikään kuin "pettänyt" palveltavansa. Kotitontut ovat yleensä nöyriä ja kaltoin kohdeltuja, sillä useimmat velhot eivät kunnioita niitä ollenkaan. Hermione Granger on perustanut järjestön kotitonttujen olojen parantamiseksi. Sen nimi on "Samat Yhteiset Lait Kotitontuillekin -Yhdistys" eli S.Y.L.K.Y. (; S.P.E.W.) eikä siinä ole kuin muutama jäsen. Tylypahkassa työskentelee noin sata kotitonttua, joille rehtori Albus Dumbledore on luvannut maksaa palkkaa. Toistaiseksi ainoa palkkaa vaatinut kotitonttu on ollut Dobby, minkä vuoksi Winky häpeää tätä yli kaiken. Vanha kotitonttu Oljo palveli ennen Mustan sukutalossa, mutta teoksessa Harry Potter ja puoliverinen prinssi se siirtyy Harryn omistukseen. Harry ei kuitenkaan tarvinnut sitä ja lähetti sen töihin Tylypahkaan. Teoksessa Harry Potter ja kuoleman varjelukset Oljo saa uuden ja merkittävän osan tapahtumien kulussa.


title: Harry Potter -sarjan taikaolennot

text: Dobby (28. kesäkuuta – maaliskuu 1998) on Tylypahkan kotitonttu. Hän oli ennen orjana Malfoyn perheessä, mutta Harry narrasi Lucius Malfoyn vapauttamaan Dobbyn teoksessa "Harry Potter ja salaisuuksien kammio".


title: Harry Potter -sarjan taikaolennot

text: Vapaana tonttuna Dobby saa palkkaa ja käyttää vaatteita, toisin kuin kotitonttujen eli palvelijoiden pitäisi tehdä. Muut Tylypahkan tontut halveksivat häntä sen vuoksi. Koska Dobby vapautui parittoman sukan avulla, hän on erityisen ihastunut paripuoliin sukkiin. Dobby saa niitä joululahjaksi tavattoman paljon ja lahjoittaa niitä myös Harrylle; sukkiin on yleensä kudottu huispausaiheisia kuvioita.


title: Harry Potter -sarjan taikaolennot

text: Dobby on Harryn ystävä, vaikka hän yritti vasten Harryn tahtoa teoksessa "Harry Potter ja salaisuuksien kammio" estää tätä palaamasta takaisin kouluun, koska salaisuuksien kammio avattiin. Tämän Dobby teki pelastaakseen Harryn, mutta samalla hän oli viedä Harrylta vahingossa hengen. Kirjassa "Harry Potter ja puoliverinen prinssi" Harry lähettää Dobbyn ja Oljon vakoilemaan ja varjostamaan Draco Malfoyta.


title: Harry Potter -sarjan taikaolennot

text: Dobby menehtyy teoksessa "Harry Potter ja kuoleman varjelukset" Bellatrix Lestrangen heittämästä hopeatikarista auttaessaan Harrya ja hänen ystäviään pakenemaan Malfoyn kartanosta.


title: Harry Potter -sarjan taikaolennot

text: Dobbyn viimeiset sanat olivat "Harry Potter", ja hänen hautakivessään lukee:


title: Harry Potter -sarjan taikaolennot

text:
Harry syytti itseään Dobbyn kuolemasta ja katumustyönään kaivoi hänen hautansa lapiolla, käyttämättä taikuutta; tosin hauta peitettiin taikakeinoin ja Harry kaiversi tekstin kiveen sauvansa avulla. Dobbyn kuolemasta lähtien Harry ymmärsi, että surun avulla hän saattoi sulkea ajatuksensa Voldemortilta, koska pimeyden velho ei ymmärtänyt tuota suurta ja voimakasta mahtia.
Hokey oli Hepzibah Smithin kotitonttu. Hokey tuomittiin Azkabaniin emäntänsä myrkyttämisestä, vaikka syyllinen oli todellisuudessa ollut nuori Tom Valedro. Dumbledore onnistui houkuttelemaan totuuden esiin Hokeyn mielestä viime hetkellä ennen tämän kuolemaa.


title: Harry Potter -sarjan taikaolennot

text: Oljo () on Mustan suvun kotitonttu, jota Sirius Musta sorti, koska Oljo muistutti Siriusta tämän kuolleesta perheestä, jota Sirius inhosi. Siriuksen kuoltua Harry perii Oljon.


title: Harry Potter -sarjan taikaolennot

text: Oljo valehteli Harrylle, ettei Sirius ollut Kalmanhanaukio 12:ssa. Sirius kuitenkin oli yläkerrassa hoivaamassa Oljon satuttamaa Hiinokkaa. Oljo olisi oikeasti kuulunut Bellatrix Lestrangelle, ellei Sirius olisi testamentissaan luovuttanut kaikkea itselleen kuuluvaa Harrylle.


title: Harry Potter -sarjan taikaolennot

text: Harry ei kuitenkaan tee Oljolla mitään, joten hän käskee Oljon mennä töihin Tylypahkaan. Oljo antaa Harrylle matoja joululahjaksi, mikä kuvaa hyvin Oljon tunteita Harrya kohtaan. Tylypahkassa Harry laittaa Oljon ja Dobbyn varjostamaan ja vakoilemaan Draco Malfoyta. Oljo ei kuitenkaan mieluusti tottele Harrya, vaan toistelee jatkuvasti, kuinka paljon mieluummin hän olisi Draco Malfoyn kotitonttu. Teoksessa "Harry Potter ja kuoleman varjelukset" Oljo kiintyy Harryyn ja on hänelle paljon lojaalimpi, koska Harry antaa Oljolle väärän hirnyrkin, joka oli kuulunut Regulus Mustalle ja yleensäkin kohtelee Oljoa hyvin lempeästi. Lisäksi Oljo auttaa Harrya, Hermionea ja Ronia hirnyrkkien etsimisessä.


title: Harry Potter -sarjan taikaolennot

text: Lopussa Oljo johtaa Tylypahkan kotitontut taistelemaan Voldemortia vastaan huutamalla medaljonki kaulassaan: "Taisteluun, taisteluun, Regulus Mustan puolesta!"


title: Harry Potter -sarjan taikaolennot

text: Winky oli Bartemius Kyyryn kotitonttu, mutta hänet erotettiin, koska hän ei ollut totellut isäntäänsä. Winky erotettiin huispauksen MM-kisoissa, kun Kyyry huomasi tontun olevan yksikseen metsässä Harryn taikasauva kädessä Voldemortin merkin, Pimeän piirron, alla. Winky oli ollut aukiolla Bartemius Kyyry nuoremman kanssa, joka oli loihtinut pimeän piirron taivaalle. Bartemius Kyyry nuorempi oli lordi Voldemortin uskollisimpia kuolonsyöjiä.


title: Harry Potter -sarjan taikaolennot

text: Winky sai uuden työpaikan Tylypahkan keittiöstä. Hän tuli riippuvaiseksi kermakaljasta yrittäessään lohduttaa itseään potkujen jälkeen.


title: Harry Potter -sarjan taikaolennot

text: Kuutamolla on äärettömän arka olento, joka kömpii kolostaan vain täydenkuun aikaan. Sen ruumis on sileä ja vaaleanharmaa, sillä on pyöreät ulkonevat silmät päälaella ja neljä honteloa raajaa, joissa on valtavat lättäjalat. Kuutamollat nousevat takaraajoilleen ja tanssivat mutkikkaita tansseja syrjäseudulla. Tanssien uskotaan olevan kosintamenoja.


title: Harry Potter -sarjan taikaolennot

text: Limpit elävät vedessä ja ne muistuttavat pallomaista kalaa jolla on pitkät räpyläjalat.Se elää syvissä järvissä,joiden pohjalla se etsii ruokaa,mieluiten merietanoita.


title: Harry Potter -sarjan taikaolennot

text: Metsinkäiset ovat noin 15 sentin pituisia, ne ovat pukeutuneet punaiseen liiviin ja niillä on kädessään pieni kultainen tai vihreä lamppu. Irlannin huispausjoukkueen maskottina on metsinkäisiä. Metsinkäiset saattavat joskus heitellä isoja kultarahoja, jotka kuitenkin haihtuvat tyhjään parissa tunnissa.


title: Harry Potter -sarjan taikaolennot

text: Mörkö on hahmonvaihtaja ja on sen takia erityisen tuhoisa. Se muuttuu aina siksi, mitä kukin eniten pelkää. Jos ihmisiä on monta, mörkö ei tiedä kenen peloksi muuttua ja saattaa mennä sekaisin. Siksi ne kannattaa aina hävittää jonkun kanssa. Naurretavus-loitsu pakottaa mörön vaihtamaan muotoa. Lopulta mörön kuitenkin tuhoaa nauru. Möröt viihtyvät pimeissä ja suljetuissa paikoissa. Kirjassa Harry Potter ja Azkabanin vanki Professori Remus Lupin esittelee kolmannen luokan oppilaileen mörön ja opettaa heitä tuhoamaan sen.


title: Harry Potter -sarjan taikaolennot

text: Narksu on Ksenofilius Lovekivan keksimä näkymätön taikaolento, joka kiusaa ihmisiä. Luna puhuu siitä jatkuvasti mutta koskaan ei kukaan onnistu todistamaan otuksen olemassaoloa.


title: Harry Potter -sarjan taikaolennot

text: Ruttusarvinen niistaisikki () on Luna Lovekivan isän Ksenofiliuksen keksimä taikaolento. Ron käyttää otuksesta nimimuunnelmaa "Yttypäinen niiskikki".


title: Harry Potter -sarjan taikaolennot

text: Lovekivojen mukaan niistaisikki asuu Ruotsissa. Se on hyvin arka ja vaikeasti tavoitettava, ulkomuodoltaan vaaleanpunaista virtahepoa muistuttava, mutta paljon pienempi. Päässä sillä on kierteinen sarvi, jonka se pudottaa hätätilassa. Sarvi on itsestään uudistuva, myös irronneena. Otuksen kutsuminen onnistuu parhaiten hyräilemällä valssia.


title: Harry Potter -sarjan taikaolennot

text: Lopulta Luna joutuu tunnustamaan, että hänen isänsä on keksinyt otuksen omasta päästään.


title: Harry Potter -sarjan taikaolennot

text: Rikkokiri on Ksenofilius Lovekivan keksimä näkymätön taikaolento, joka kiusaa ihmisiä. Luna puhuu siitä jatkuvasti mutta koskaan ei kukaan onnistu todistamaan otuksen olemassaoloa.


title: Roland Gerebics

text: Roland Gerebics (s. 6. syyskuuta 1979 Várpalota) on unkarilainen haulikkoampuja ja maailmanmestari.


title: Roland Gerebics

text: Roland Gerebics on saavuttanut MM-kilpailuissa poikien sarjassa hopeaa Barcelonassa 1998 ja Tampereella 1999. Miesten sarjoissa hän on saavuttanut hopeaa Kairossa 2001 ja pronssia Zagrebissa 2006.


title: Doctor Ross

text: Doctor Ross (oik. Charles Isaiah Ross, s. 21. lokakuuta 1925, Tunica, Mississippi – k. 28. toukokuuta 1993, Flint, Michigan) oli yhdysvaltalainen blueskitaristi, laulaja, rumpali ja huuliharpisti, joka esiintyi yhden miehen yhtyeenä. Rossia on verrattu tyyliltään John Lee Hookeriin ja Sonny Boy Williamson I:een ja hänet luultavasti tunnetaan parhaiten Sun Recordsille 1950-luvun alussa tekemistään levytyksistä kuten "The Boogie Disease" ja "Chicago Breakdown".


title: Doctor Ross

text: Ross syntyi Tunicassa nuorimpana 11 lapsesta. Hänen isänsä ja setänsä soittivat molemmat huuliharppua, lähinnä hengellistä musiikkia. 11-vuotiaana Ross soitti paikallisessa “The Silver Kings” -nimisessä ryhmässä. 13-vuotiaana hän aloitti soittamaan juhlissa ansaiten 2,5 dollaria illassa. 16-vuotiaana Ross lainasi kitaran, jota opetteli itsekseen soittamaan. Koska hän oli vasenkätinen, hänen täytyi soittaa kitaraa "väärinpäin". 18-vuotiaana hän liittyi armeijaan. Ross kantoi huuliharppuaan tohtorinlaukkua muistuttavassa mustassa laukussa ja tästä syystä armeijakavereiltaan lempinimen "Doc". Armeijassa hän voitti kykyjenetsintäkilpailun, mutta ei alkanut ammattimuusikoksi ennen kuin 1940-luvun lopulla.


title: Doctor Ross

text: Esiinnyttyään radioasemilla, Ross levytyssopimuksen Sun Recordsin kanssa 1950-luvun alussa. "Come Back Baby" ja "Chicago Breakdown" julkaistiin Sun-merkillä ja "Country Clown" ja "Doctor Ross Boogie" Chess-merkillä. Vuonna 1954 ollessaan häämatkalla Flintissä, Michiganissa, Ross löysi työopaikan General Motorsin tehtailta. Hän jatkoi musiikkiuraansa tehdastyön ohella.


title: Doctor Ross

text: Vuonna 1965 Ross kiersi Eurooppaa American Folk Blues Festivalin mukana. Vuonna 1981 hän voitti "Chicago Breakdownilla" Grammy-palkinnon parhaasta etnisestä tai perinteisestä levytyksestä.


title: Shakin maailmanmestaruusottelu 1921

text: Vuoden 1921 shakin maailmanmestaruusottelu pelattiin Emanuel Laskerin sekä José Raúl Capablancan välillä. Capablanca, joka oli haastaja, voitti ottelun ja hänestä tuli näin shakin kolmas maailmanmestari.


title: Shakin maailmanmestaruusottelu 1921

text:
Ottelu alkoi vuoden 1921 maaliskuun puolessa välissä. Lasker ei kuitenkaan valmistautunut otteluun kunnolla, vaan piti sitä välttämättömänä tapahtumana, jonka lopuksi kuubalainen nousisi maailmanmestariksi. Ottelusta Lasker sanoi myöhemmin seuraavasti:
""Ajatus ottelusta oli huolestuttanut minua niin pitkään, niin usein ja niin turhaan, että siitä oli jo tullut minulle taakka. Kaikki ilo ottelusta oli jo mennyt ja kaikki mitä oli jäljellä, oli kokea jotain epämiellyttävää.""


title: Shakin maailmanmestaruusottelu 1921

text: Neljä ensimmäistä peliä olivat Laskerin painostusta, mutta Capablanca puolusti hyvin ja kaikki päättyivät tasan. Viidennessä pelissä Lasker pelasi mustilla ja uhrasi laadun saavuttaakseen hyökkäyksen. Capablanca kuitenkin puolusti tarkasti ja voitti loppupelissä Laskerin tehtyä virheen. Ottelu jatkui taas neljällä tasapelillä. Kymmenennessä pelissä Lasker antoi Capablancan pelata liian vapaasti ja lopulta joutui antautumaan loppupelissä. Yhdenneskintoista peli päättyi kuubalaisen voittoon. Seuraavat kaksi peliä päättyivät taas tasan. 14. pelissä Lasker ajautui aikapulaan, minkä jälkeen hän menetti laadun ja Capablanca vei värinsä voittoon. Tässä vaiheessa Capablanca johti ottelua 4-0 kymmenellä tasapelillä. Lasker olisi halunnut vaihtaa pelikaupunkia, koska tunsi itsensä sairaaksi, mutta kun siihen ei suostuttu, hän luovutti ottelun.


title: Ahmed Al Maktoum

text: Ahmed Al Maktoum (s. 31. joulukuuta 1963 Dubai) on arabiemiirikuntalainen haulikkoampuja, maailmanmestari ja olympiavoittaja.


title: Ahmed Al Maktoum

text: Ahmed Al Maktoum voitti Ateenan kesäolympialaisissa 2004 kultaa kaksoistrapissa. Näin hänestä tuli maansa ensimmäinen olympiavoittaja, ja hän on toistaiseksi myös ainoa maansa olympiamitalisti. Hän on myös voittanut MM-kilpailuissa henklökohtaisen maailmanmestaruuden ja joukkuhopean Lonatossa 2005.


Kansainvälinen Yhdistyneiden kansakuntien rauhanturvaajien päivä () on vuosittain 29. toukokuuta järjestettävä vuosipäivä.


title: Wang Zheng

text: Wang Zheng (s. 28. huhtikuuta 1979 Jiangsu) on kiinalainen haulikkoampuja.


title: Wang Zheng

text: Wang Zheng on saavuttanut olympialaisissa Ateenassa 2004 pronssia kaksoistrapissa tuloksella 178 (137+41).


title: Litany

text: Litany on Vaderin viides studioalbumi, joka julkaistiin 20. maaliskuuta 2000.


title: Rajyavardhan Singh Rathore

text: Rajyavardhan Singh Rathore (s. 29. tammikuuta 1970 Jaisalmer) on intialainen haulikkoampuja.


title: Rajyavardhan Singh Rathore

text: Rajyavardhan Singh Rathore on saavuttanut olympialaisissa Ateenassa 2004 hopeaa kaksoistrapissa tuloksella 179 (135+44).


title: Ranska talviolympialaisissa 2002

text: Ranska osallistui Salt Lake Cityn talviolympialaisiin 2002. Maa saavutti neljä kultaa, viisi hopeaa ja kaksi pronssia. Mitalitilastossa Ranska sijoittui kuudenneksi.


title: Motiva

text: Motiva Oy on suomalainen valtionyhtiö, joka kannustaa energian ja materiaalien tehokkaaseen ja kestävään käyttöön. Sen pääasiakkaita ovat julkishallinto, ministeriöt ja virastot. Motiva-konserniin kuuluu myös Motiva Services Oy, joka tarjoaa yrityksille ja yhteisöille energiatehokkuuden konsultointipalveluja ja hallinnoi Suomessa Joutsenmerkkiä ja EU-ympäristömerkkiä.


title: Motiva

text: Motivan toiminta alkoi vuonna 1993 Energiansäästön palvelukeskuksena. Vuonna 1998 tehtävänkuvaan lisättiin uusiutuvan energian edistäminen. Valtion kokonaan omistamaksi osakeyhtiöksi Motiva muodostettiin marraskuussa 2000.


title: Motiva

text: Motiva Oy:n ja Motiva Services Oy:n yhteinen henkilöstömäärä oli toukokuussa 2017 noin 60 ja vuoden 2015 liikevaihto oli yhteensä noin 8,16 miljoonaa euroa.


title: Ruotsi talviolympialaisissa 2002

text: Ruotsi osallistui 102 urheilijan voimin Salt Lake Cityn talviolympialaisiin 2002. Maa saavutti seitsemän mitalia, joista kaksi oli hopeisia ja viisi pronssisia. Mitalitilastossa Ruotsi sijoittui yhdeksänneksitoista.


title: Bunker Hill Community College

text: Bunker Hill Community College on kaksivuotinen college, joka sijaitsee Charlestownissa, Massachusettsin osavaltiossa. Charlestown on Bostonin kaupunginosa. Sillä on urbaani kampus ja opiskelijoita on yli 8 500. 650 kansainvälistä opiskelijaa käy BHCC:tä ja he tulevat 94 maasta ja puhuvat yli 75 eri kieltä. Toinen kampus sijaitsee Chelseassa.


title: Bunker Hill Community College

text: Charlestownin kampus avasi ovensa vuonna 1973, entisen vankilan ja Bunkerin mäen taistelun tapahtumapaikalla.


title: Bunker Hill Community College

text: Viime vuosina instituutti on saanut tunnustusta kaupungilta ja osavaltiolta.


title: Bunker Hill Community College

text: College voidaan nähdä elokuvassa "Good Will Hunting", paikkana, jossa Robin Williamsin roolihahmo opettaa.


title: Sulaa kultaa

text: Sulaa kultaa on Kumikamelin toinen kokoelma-albumi, joka julkaistiin 28. toukokuuta 2008. Vanhojen kappaleiden lisäksi kokoelma sisältää aiemmin julkaisemattomat kappaleet ”Kaidalla tiellä”, ”Uhmaikä” ja ”Sulaa kultaa” sekä uudelleenäänitetyt versiot vanhoista kappaleista ”Hakekaapas”, ”Pyhän kyttyrän veljeskunta” ja ”Isän kädestä”.


title: Ober Ost

text: Myöhemmin 1918 talvikevään hyökkäyksessä alue laajeni muualle Liivinmaan kuvernementtiin ja Vironmaan kuvernementtiin sekä Ukrainassa sijaitseviin läntisiin ja keskisiin kuvernementteihin.


title: Ober Ost

text: Ober Ost (saksaksi virallisesti Oberbefehlshaber der gesamten Deutschen Streitkräfte im Osten) oli sakalaisten Baltiaan perustama miehityshallinto ensimmäisen maailmansodan aikana. Se perustettiin 1914 ja sen ensimmäinen johtaja oli Paul von Hindenburg. Erich von Falkenhaynin eron jälkeen johtajaksi tuli Leopold von Bayern.


title: Ober Ost

text: Alue oli jaettu kolmeen piiriin, jotka olivat Kuurinmaan piiri, Liettuan piiri ja Bialystokin-Hrodnan piiri. Kuurinmaan piiri liitettiin lopulta pääasiassa Latvian tasavaltaan. Liettuan piiri siirtyi vuonna 1918 Liettuan kuningaskunnalle ja lopulta Liettuan tasavallalle saman vuoden aikana. Liettuan piiri kuului aluksi osittain myös Keski-Liettuan tasavaltaan vuonna 1920, ja se liitettiin Puolan tasavallan Vilnan voivodikunnaksi vuosiksi 1923–1939. Bialystokin-Hrodnan piiri sijaitsi Venäjän keisarikuntaan kuuluneessa Hrodnan kuvernementissa.


title: Kuisma Korhonen

text: Kuisma Korhonen (s. 29. joulukuuta 1964, Jyväskylä) on Oulun yliopiston kirjallisuuden professori ja Helsingin yliopiston vertailevan kirjallisuustieteen dosentti. Korhonen on väitellyt filosofian tohtoriksi Helsingin yliopistossa vuonna 1999. Dosentiksi hänet nimitettiin 2002 ja professoriksi 2008.


title: Kuisma Korhonen

text: Kuisma Korhosen tutkimustyön erikoisalueita ovat vertaileva kirjallisuustiede, erityisesti kirjallisuuden suhde filosofiaan ja historiaan. Hän on tutkinut ranskalaista, englantilaista ja suomalaista kirjallisuutta.


title: Rölli (televisiosarja)

text: Rölli on vuosina 1986–2001 tuotettu suomalainen lasten televisiosarja, joka kertoo Allu Tuppuraisen näyttelemästä Rölli-peikosta. Sarjaa on esitetty useaan otteeseen Yle TV2:n "Pikku Kakkosen" yhteydessä. Sarjan kaikki jaksot pois lukien "Rölli ja pahan valtakunta" on julkaistu DVD:llä. Kyseinen jakso on hyllytetty liiallisen pelottavuuden takia.


title: Rölli (televisiosarja)

text: Allu Tuppurainen esittää myös sarjan tunnuslaulun (”"Tässä tulee hirmuinen Rölli..."”) lukuun ottamatta viidettä kautta, jolloin soi ainoastaan lopputunnusmusiikki alussa ja lopussa.


title: Rölli (televisiosarja)

text: Rölli on Röllimetsässä asusteleva omituisiin otuksiin kuuluva olio. Hänen mielestä olisi mukava irvistellä yhdellä hampaalla ja säikytellä muita. Rölli haluaisi olla paha ja ilkeä peikko, jota kaikki pelkäisivät, mutta se ei aina tahdo onnistua. Sydämessään Rölli ei halua kenellekään pahaa.


title: Rölli (televisiosarja)

text: Jaksot on esitetty myöhemmissä uusinnoissa tässä järjestyksessä, mutta ensiesityksessä järjestys oli erilainen.


title: Viron autonominen kuvernementti

text: Viron autonominen kuvernementti oli valtiorakenne, jonka perusti Venäjän väliaikainen hallitus 12. huhtikuuta 1917 liittämällä Liivinmaan kuvernementin pohjoisen puolikkaan Eestinmaan kuvernementtiin. Uudelle kuvernementille myönnettiin autonomia. Viro sai oman kuvernementtikomissaarin, Jaan Poskan.


title: Viron autonominen kuvernementti

text: Venäjän keisarin Nikolai II:n vallastaluopuminen helmikuun vallankumouksen seurauksena keväällä 1917 muutti hallintoa entisissä keisarikunnan kuvernementeissa. Kuvernöörien virat lakkautettiin, ja Venäjän hallituksen edustajaksi tuli kuvernementtikomissaari. Vironmaan kuvernementtiin asetettiin 5. maaliskuuta Tallinnan kaupunginjohtaja Jaan Poska, joka oli ensimmäinen virolainen kuvernementin johdossa - aiemmin ne olivat olleet baltiansaksalaisia.


title: Viron autonominen kuvernementti

text: Pian sen jälkeen Viron sen aikaiset poliittiset johtajat Jaan Tõnissonin johdolla toivat Venäjän väliaikaiselle hallitukselle esityksen autonomian lisäämisestä ja virolaisten alueiden liittämisestä yhdeksi hallinnolliseksi kokonaisuudeksi. Tämä tarkoitti Viron kuvernementin ja Liivinmaan kuvernementin pohjoisosan yhdistämistä. Vaikka väliaikainen hallitus aluksi suhtautui asiaan kielteisesti, se suostui ratkaisuun, kun Viron väliaikainen itsehallinto määriteltiin kestäväksi vuoden 1919 alkuun. Kuvernementinkomissaari Poskan valtaoikeudet laajennettiin koko Viron kuvernementtiin. Paikallisen itsehallinnon korkeimmaksi elimeksi määrättiin yleisillä vaaleilla valittava maaneuvosto eli maapäivät. Vastaavasti vanhat saksalaiset itsehallintoelimet lakkautettiin.


title: Viron autonominen kuvernementti

text: Maaneuvoston vaalit pidettiin useassa otteessa niin, että maaseutu valitsi touko-kesäkuussa ja kaupungit syyskuussa 1917. Valituista 62 edustajasta 9 lukeutui sosiaalidemokraatteihin, 5 bolševikkeihin, 8 sosialistivallankumouksellisiin, 11 radikaalisosialisteihin, 7 demokraattiseen puolueeseen, 4 radikaalidemokraatteihin, 13 talonpoikaisliittoon ja 3 sitoutumatonta. Lisäksi saksalaisella ja ruotsalaisella vähemmistöllä oli kummallakin yksi edustaja. Maaneuvosto kokoontui Toompean linnaan ensimmäiseen istuntoonsa 1. heinäkuuta 1917 eli ennen kuin vaalit kokonaisuudessaan oli suoritettu.


title: Viron autonominen kuvernementti

text: Sotilaspoliittinen tilanne muuttui juuri näihin aikoihin. Saksa oli kesään 1917 asti sodassaan Venäjää vastaan ollut Väinäjoen eteläpuolisella alueella. Saksa aloitti uuden hyökkäyksen ja valloitti 21. elokuuta Riian. Tämä nosti esiin sen mahdollisuuden, että saksalaiset tunkeutuisivat Viroon. Tästä tulikin pian totta, sillä saksalaiset joukot valloittivat 29. elokuuta viikon kestäneessä operaatiossa Viron kuvernementtiin kuuluvat suuret saaret eli Saarenmaan, Muhun ja Hiidenmaan.


title: Viron autonominen kuvernementti

text: Samoihin aikoihin Venäjällä vallankumouksellinen bolševikkiliike vahvistui syksyn 1917 aikana. 25. lokakuuta bolševikit ottivat vallan Pietarissa. Maan johtoon tuli Vladimir Leninin johtama kansankomissaarien neuvosto. Samaan aikaan Virossa bolševikit syrjäyttivät Jaan Poskan vallankaappauksella 27. lokakuuta 1917. Valtaan nousi Viron neuvoston toimeenpaneva komitea johtajanaan virolaisbolševikki Jaan Anvelt.


title: Viron autonominen kuvernementti

text: Pian sen jälkeen 13. marraskuuta Anvelt ilmoitti, että maaneuvosto hajotetaan. Viimeisessä kokouksessa 15. marraskuuta maaneuvosto julistautui Viron korkeimman vallan haltijaksi siihen asti, kunnes demokraattisesti valittu Viron perustava kokous kokoontuisi. Asenne itsenäisyyteen oli vielä epäselvä. Ensimmäisenä sen esitti työpuolueen puoluekokous joulukuussa 1917. Sen jälkeen kaikki muut puolueet paitsi bolševikit siirtyivät itsenäisyyden kannattajaksi. Viron perustavan kokouksen vaalit järjestettiin 21.-22. tammikuuta 1918. Bolševikit uskoivat saavansa niissä sinetin vallalleen, mutta tulos oli pettymys. Vain 37,1 prosenttia kannatti bolševikkeja.


title: Viron autonominen kuvernementti

text: Odotettavissa oleva saksalaisten joukkojen tunkeutuminen Manner-Viroon pakotti itsenäisyysmieliset tekemään ratkaisunsa. Niinpä saksalaisten jo ollessa tunkeutumassa Tallinnaan Viro julistettiin 24. helmikuuta 1918 itsenäiseksi, demokraattiseksi tasavallaksi. Korkeimman vallan haltijaksi tuli väliaikainen hallitus pääministerinä Konstantin Päts, varapääministerinä Jűri Vilms ja ulkoministerinä Jaan Poska. Seuraavana päivänä saksalaiset tunkeutuivat Tallinnaan ja alkoi yhdeksän kuukautta kestänyt saksalaisen miehityshallinnon aika. Väliaikainen hallitus painui tässä vaiheessa maan alle.


title: Hans Kmoch

text: Johann Joseph ("Hans") Kmoch (25. heinäkuuta 1894 – 13. helmikuuta 1973) oli itävaltalais-hollantilais-amerikkalainen shakin kansainvälinen mestari, shakkijournalisti ja -kirjailija.


title: Hans Kmoch

text: Kmoch muun muassa edusti urallaan Itävaltaa kolmesti shakkiolympialaisissa.


title: Medford

text: Medford on kaupunki Middlesexin piirikunnassa, Massachusettsin osavaltiossa, Yhdysvalloissa, vain muutaman kilometrin päässä Bostonista. Kaupungin asukasluku oli 56 173 vuonna 2010. Medfordissa sijaitsee Tuftsin yliopisto. Kaupungin nimi tulee kuvauksesta "nummi joen vierellä" ("meadow by the ford").


title: Medford

text: Medford perustettiin vuonna 1630. Siitä tuli kaupunki vuonna 1892 ja se oli teollisuuskeskus, jossa valmistettiin mm. tiiliä, rommia ja laivoja.


title: Medford

text: Vuonna 1868 ranskalainen astronomi ja luonnonhistorioitsija Leopold Trouvelot yritti jalostaa paremman mulperiperhosen käyttämällä lehtinunnia. Useat näistä perhosista pääsivät karkuun hänen kotoaan. Kymmenessä vuodessa hyönteinen tuhosi kasvillisuuden naapurustossa. Se levisi ympäri Pohjois-Amerikkaa.


title: Medford

text: 1800-luvulla Simpsonin tavernassa, High Streetillä, paikallinen asukas James Pierpont kirjoitti "Kulkuset" ("Jingle Bells") kelkkakilpailun jälkeen. Toinen paikallinen asukas, Lydia Maria Child (1802–1880), kirjoitti runon, matkasta kaupungin toiselle puolelle isovanhempiensa talolle, joka nykyään tunnetaan klassikkolauluna nimeltä "Over the River and Through the Woods".


title: Medford

text: Medford oli maailmankuulujen keittokirjojen kirjoittajan Fannie Farmerin koti. Se oli myös James Plimptonin koti; miehen, joka vuonna 1863 keksi ensimmäisenä neljäpyöräisen rullaluistimen.


title: Medford

text: "Musta Dahlia", häpeällisen Hollywood murhan uhri, syntyi ja eli Medfordissa ennen kuin meni länsirannikolla etsimään julkisuutta.


title: Medford

text: Peter Tuftsin talo (350 Riverside Ave.) on luultavasti vanhin tiilitalo Uudessa-Englannissa. Toinen tärkeä paikka on "Slave Wall" Grove Streetillä.


title: Medford

text: Medford on lähettänyt monia urheilijoita NHL:ään; Shawn Bates, vaikka syntyikin Melrosessa, kasvoi Medfordissa, kuten Keith Tkachuk, Mike Morrison ja Joe Sacco.


title: Medford

text: Medfordissa on Uuden-Englannin tunnetuimpia leipomoita sekä italialaisia ravintoloita.


title: Medford

text: Medford oli amerikkalaisen liikemiehen, Michael Bloombergin koti. Bloomberg toimii nykyään New Yorkin pormestarina. Hän kävi koulua Medford High Schoolissa, kunnes valmistui collegesta. Hänen äitinsä on yhä Medfordin asukas.


title: Adam Sinclair

text: Adam R. Sinclair (s. 18. huhtikuuta 1977) on skotlantilainen näyttelijä, joka on näytellyt muun muassa sarjoissa "Kymppikerho" ja "As If" ja minisarjassa "The Summit".


title: Adam Sinclair

text: Sinclair on naimisissa Michelle Kath-Ortizin kanssa. Heillä on kaksi poikaa.


title: Maunu Erlinginpoika

text: Maunu Erlinginpoika ("Magnus V" tai "Magnus Erlingsson", 1156–1184) oli Norjan kuningas 1161–1184. Hän oli Erling Skakken ja Sigurd Jerusaleminkävijän tyttären Kristinin poika.


title: Maunu Erlinginpoika

text: Maunu huudettiin kuninkaaksi vuonna 1161, ja hän oli ensimmäinen Norjan kuningas, joka kruunattiin. Hänen isänsä Erling otti jaarlin arvonimen ja hallitsi poikansa ollessa vielä alaikäinen. Maunun hallituskaudella Norjaan saapui Sverre Sigurdinpoika, joka vaati kruunua itselleen. Maunu ja Sverre kävivät vuosia sotaa toisiaan vastaan. Kamppailu päättyi Fimreiten taisteluun vuonna 1184, jossa Maunu sai surmansa.


title: Maccabi Haifa FC

text: Maccabi Haifa Football Club (), on vuonna 1913 perustettu jalkapalloseura Israelista ja yksi maan parhaista seuroista. Se on voittanut 10 kertaa pääsarjamestaruuden, viidesti State Cupin mestaruuden ja kolmesti Toto Cupin. Maccabi Haifa oli myös maansa ensimmäinen Mestarien liigan lohkovaiheeseen selviytynyt joukkue.


title: Fenway Park

text: Fenway Park on Boston Red Sox -baseballseuran kotikenttä. Kenttä on vanhin kaikista Major League Baseball -stadioneista. Se avattiin vuonna 1912. Nimi Fenway Park tulee siitä, että kenttä sijaitsee Fenwayn alueella Bostonissa.


title: Fenway Park

text: Red Soxien kilpailijat, Boston Braves käyttivät Fenwaytä vuoden 1914 World Seriesissä ja kauden 1915, kunnes Braves Field valmistui.


title: Fenway Park

text: Toukokuun 30. päivä, 1931 8 000 fania tuli stadionille katsomaan New York Yankees vastaan Celtics American Soccer League -ottelua, jonka New York Yankeesit voittivat 4-3. Yankeesien maalivahti Johnny Reder palasi myöhemmin Boston Red Soxien riveihin. Myös NASL-joukkue Boston Beacons käytti kenttää kotikenttänään vuonna 1968.


title: Fenway Park

text: Vaikka Fenway Park on melko pieni, siellä pystyy kuitenkin pelaamaan amerikkalaista jalkapalloa. Vuonna 1926 pelattiin ensimmäinen AFL:n peli.


title: Fenway Park

text: Jääkiekkoa ei ole pelattu Fenwayllä, vaikka Boston Collegen ja Bostonin yliopiston piti pelata Keskilännen joukkueita vastaan. Boston Bruinsin omistaja Jeremy Jacobs on lobannut, jotta Bruinsit voisivat pelata kotipelinsä Fenwayllä. Boston Bruins pelasi NHL Winter Classic 2009–2010 -ulkoilmaottelun stadionilla. Vastassa oli Philadelphia Flyers.


title: Fenway Park

text: Yksi tunnetuimmista kampanjapuheista Amerikan poliittisessa historiassa tapahtui Fenway Parkissa vuoden 1940 presidenttikilvassa, kun presidentti Franklin D. Roosevelt lupasi, että hän ei lähettäisi amerikkalaisia sotilaita sotiin ulkomaille. Samaan aikaan toinen maailmansota oli käynnissä Euroopassa ja Yhdysvallat liittyi kuitenkin mukaan sotaan seuraavana vuonna.


title: Fenway Park

text: Vaikka Fenway Parkia ei ollut aikaisemmin käytetty useasti konserttipaikkana, Red Soxin uusi omistaja on käyttänyt sitä kahteen konserttiin joka vuosi. Konsertit aloitettiin vuonna 2003 Bruce Springsteenin ja E Street Bandin The Rising Tourilla, Jimmy Buffet esiintyi vuonna 2004 ja Rolling Stones aloitti vuoden 2005 A Bigger Band Tourin kahdella show’lla Fenway Parkissa. Vuonna 2006 Dave Matthews Band soitti stadionilla Sheryl Crow'n kanssa. Kesällä 2007 The Police esiintyi kahdessa show’ssa.


title: Betanian luostari

text: Betanian jumalansynnyttäjän syntymän luostari (), joka tunnetaan yleisesti nimellä Betania (, ), on keskiaikainen georgialaisortodoksinen luostari Georgian itäosassa Gardabanin piirikunnassa, noin 16 kilometriä maan pääkaupungista Tbilisistä lounaaseen. Se on huomattava esimerkki Georgian kuningaskunnan "kulta-ajan" arkkitehtuurista 1100- ja 1200-lukujen vaihteessa. Se tunnetaan seinämaalauksistaan, joihin sisältyy ajan georgialaisten hallitsijoiden yhteiskuva.


title: Betanian luostari

text: Betania sijaitsee syrjäisessä ja metsäisessä Vere-joen laaksossa Kvemo Kartlin hallintoalueella Tbilisin lounaispuolella. Luostari on saanut nimensä Jerusalemin lähistöllä olevasta Betanian kylästä, joka mainitaan "Uudessa testamentissa" Marian, Martan ja Lasaruksen kotikylänä.


title: Betanian luostari

text: Luostarin historia on tallennettu puutteellisesti georgialaiseen historialliseen kirjalliseen perinteeseen. Se oli Orbeli-suvulle kuulunut luostarikirkko. Luostarin eteläisessä poikkilaivassa on kuva luostarin lahjoittajista, Sumbat ja Liparit Orbelista. Georgian kruunu riisti Orbeleilta heidän läänityksensä väliaikaisesti 1100-luvun lopussa, mutta heidän myöhempi sukuhaaransa, Gostašabišvili-suku, näyttää omistaneen luostarin myöhemmin.


title: Betanian luostari

text: Georgian historia on täynnä konflikteja ja ulkomaiden hyökkäyksiä, jotka jättivät luostarin vähäväkiseksi ja puolittain raunioituneeksi. Se entisöitiin 1800-luvun jälkipuoliskolla munkkidiakoni Spiridon Ketiladzen yritysten ansioista. Hän erosi tehtävästään vuonna 1922, ja hänen paikalleen nousi munkkidiakoni Ilia Pantsulaia. Molemmat munkit ammuttiin neuvostokauden puhdistuksissa. Betania kuitenkin säilyi ainoana toimivana georgialaisena luostarina, vaikkakin vain epävirallisesti, vuoteen 1963 saakka, jolloin sekin jäi pois käytöstä 15 vuoden ajaksi. Vuonna 1978 Georgian tarmokas patriarkka Ilia II onnistui saamaan neuvostoviranomaisilta luvan luostarin avaamiseksi uudelleen. 1990-luvulla sitä korjattiin ja sen luostariyhteisön koko ja vaikutusvalta kasvoivat.


title: Betanian luostari

text: Luostarin aluetta näyttää kiertäneen massiivinen muuri, josta on säilynyt vain viereiseen metsään kulkeutuneita yksittäisiä kiviä. Kompleksin säilyneisiin rakennuksiin kuuluvat Jumalansynnyttäjän syntymän kupolilla varustettu pääkirkko, joka on rakennettu 1100- ja 1200-lukujen vaihteessa, pienempi Pyhän Yrjön hallikirkko vuodelta 1196 ja raunioitunut torni.


title: Betanian luostari

text: Jumalansynnyttäjän syntymän kirkko on neliön sisään sijoitetun ristin muotoinen, siinä on kupoli ja se on rakennettu kivestä. Itäisessä julkisivussa on joitakin koristekaiverruksia. Kirkon korkea kupoli, joka kohoaa hieman keskiakselista itään päin, lepää kahden läntisen vapaasti seisovan pilarin ja alttarin kielekkeiden varassa. Eteläisen pääsisäänkäynnin edessä on eteisrakennus, jossa on tähdenmuotoinen holvi. Nykytutkijat ovat arvelleet, että kirkko on itse asiassa laajennettu, kupolilla varustettu ja koristeltu versio aiemmasta, luultavimmin 900-luvulla rakennetusta basilikasta.


title: Betanian luostari

text: Kirkon sisäosia koristavat pahasti vahingoittuneet seinämaalaukset, jotka muodostavat erään keskiaikaisen georgialaisen freskomaalauksen huippukohdista. Alttarin apsiksessa on rukousta kuvaava maalaus, josta on säilynyt vain Kristusta kuvaavia fragmentteja. Alttarin takaiset muurit on koristeltu freskoilla, joissa profeetat pitävät käsissään georgiankielistä kirjoitusta sisältäviä kirjoituskääröjä. Pohjoisseinä on kuvitettu tarinalla Kristuksen kärsimysnäytelmästä, kun taas eteläseinällä on näkymiä "Vanhasta testamentista" ja länsiseinällä tuomiopäivästä.


title: Betanian luostari

text: Luostarin pohjoinen poikkilaiva on tunnettu Georgian monarkkeja esittävästä noin vuonna 1207 valmistuneesta maalauksesta. Freskoon on maalattu Giorgi III:n (hallitsi 1156–1184), hänen tyttärensä Tamarin (hallitsi 1184–1213) ja Tamarin pojan Giorgi IV:n (hallitsi 1213–1223) muotokuvat. Venäläinen prinssi Grigori Gagarin löysi ja puhdisti Tamarin muotokuvan vuonna 1851 ja julkaisi piirustuksensa ja raporttinsa samana vuonna. Giorgi IV esitetään parrattomana nuorena miehenä georgialaisessa hoviasussa, mutta hänellä on kruunu ja miekka. Tästä voidaan päätellä, että Giorgi on kuvattu nuorena kuninkaana, joka oli kruunattu yhdessä äitinsä kanssa isänsä Davit Soslanin kuoleman jälkeen vuonna 1207. Maalaus auttaa siten suurpiirteisesti määrittämään Betanian kirkon iän. Nykytutkijoiden havaitsema tärkeä ja epätavallinen yksityiskohta on sädekehän puuttuminen kaikilta Betanian maallisilta hahmoilta. Sädekehää käytettiin tavallisesti georgialaisessa kuvastossa erottamaan kuninkaallinen henkilö muusta kansasta.


title: 1972 (albumi)

text: 1972 on folklaulaja Josh Rousen neljäs studioalbumi. Sen julkaisi Rykodisc vuonna 2003.


title: Sebringin 12 tunnin ajo 2000

text: Sebringin 12 tunnin ajo 2000 (virallisesti 2000 Exxon Superflo 12 Hours of Sebring) oli kestävyysajokilpailu, joka ajetiin 18. maaliskuuta 2000 Sebring International Raceway -radalla Sebringissä Floridassa. Kilpailu oli 48:s Sebringin 12 tunnin ajo. Kilpailu oli American Le Mans Series -sarjan kauden 2000 ensimmäinen kilpailu.


title: Sebringin 12 tunnin ajo 2000

text: Kilpailun voitti Audilla ajaneet Frank Biela, Emanuele Pirro ja Tom Kristensen.


title: Sebringin 12 tunnin ajo 2000

text: Luokkavoittajat lihavoituna.


title: Lehtinunna

text: Lehtinunna ("Lymantria dispar") on villakkaisiin kuuluva yöperhonen. Se on kotoisin Euroopasta ja Aasiasta, mutta on levinnyt ihmisen mukana myös Pohjois-Amerikkaan 1860-luvulta alkaen. Lehtinunnan toukkien metsätaloudelle aiheuttamien, usein huomattavien vahinkojen vuoksi se on katsottu yhdeksi maailman sadasta haitallisimmasta vieraslajista. Lehtinunnan sukupuolet ovat eri väriset; koiraan siipien väri on ruskea ja naaraiden valkoinen. Toukka puolestaan on musta tai tummanruskea ja karvainen. Lajin leviämistä hidastaa se, että lajin naaraiden lentolihaksistot sen itäaasialaisia kantoja lukuun ottamatta ovat surkastuneet. Lehtinunnien toukat pystyvät kuitenkin kulkemaan ilmavirtojen mukana jopa 21 kilometrin matkan. Toukka käyttää ravintonaan yli 500 kasvilajia.


title: Lehtinunna

text: Lehtinunna on kookas ja sukupuolidimorfinen perhoslaji. Lehtinunnakoiras on ruskea, ja sen siivissä on tummia, aaltoilevia poikkiviiruja. Naaras on valkoinen, ja sen siivissä on tummanruskeita poikkiviiruja. Molemmilla sukupuolilla on etusiivessä musta, kuunsirpin muotoinen kuvio ja takasiivissä epäselvä diskaalitäplä. Naaras on rakenteeltaan koirasta rotevampi ja siipiväliltään suurempi. Sen siivet ovat lisäksi koiraan siipiä pitkänomaisemmat. Siipiväli on koiraalla 35–50 mm ja naaraalla 50–75 mm. Naaraan nunnapukua muistuttava väritys ja tapa liikkua eri aikaan kuin koiraat on antanut lajille sen suomenkielisen nimen.


title: Lehtinunna

text: Lehtinunnakoiraan voi sekoittaa huomattavasti yleisemmän havununnan ("Lymantria monacha") tummaan värimuotoon. Lehtinunna on kuitenkin selvästi ruskea, kun havununna on harmaa.


title: Lehtinunna

text: Toukka on musta tai tummanruskea ja kauttaaltaan pitkien karvojen peittämä. Erityisenä tuntomerkkinä toukan selkäpuolella on viisi paria sinisiä nystyjä, joita seuraa kuusi paria punaisia nystyjä. Sinisten ja punaisten nystyjen keskinäiset lukumäärät voivat joskus vaihdella. Täysikasvuisena koirastoukka on 40–50 mm ja naaras 55–70 mm pitkä.


title: Lehtinunna

text: Lajia tavataan lähes koko Euroopassa, ja levinneisyysalue jatkuu Etelä-Siperian läpi Itä-Aasiaan. Lehtinunnaa on tavattu satunnaisena harhailijana myös Suomen eteläisimmissä osissa. Toistaiseksi Suomea lähimmät vakiintuneet populaatiot sijaitsevat Latviassa ja Etelä-Ruotsissa. Perhoset lentävät yhtenä sukupolvena kesäkuun puolivälistä elokuun puoliväliin.


title: Lehtinunna

text:
Britteinsaarilta laji koetetaan saada hävitettyä, ja kaikista siellä tehdyistä lehtinunnahavainnoista tulee nykyisin ilmoittaa viranomaisille. Uudessa-Seelannissa elävä lehtinunna tavattiin tavarakuljetuksesta vuonna 2003, mikä johti myrkytystoimenpiteisiin ja ohjeistukseen lajin leviämisen estämiseksi.
Yhdysvalloissa lajin leviämistä estetään kieltämällä lailla tiettyjen tuotteiden vieminen osavaltioiden rajojen yli.


title: Lehtinunna

text: Lehtinunnat aiheuttavat suuria metsätuhoja Keski-Euroopan lehtimetsissä. Ne tuottavat valtavasti munia, ja niistä kuoriutuvat toukat kaluavat puut paljaaksi. Nuoret toukat aloittavat lehtien syömisen tekemällä lehtilapaan pieniä aukkoja, jotka kasvavat hiljalleen. Täysikasvuiset toukat syövät koko lehden lehtiruotia lukuun ottamatta. Joukkoesiintymisten aikaan toukat syövät puiden kaikki lehdet laajoilta metsäalueilta, ja useampana vuonna toistuva tuho voi aiheuttaa puun kuoleman. Metsätuhon lisäksi toukkien tuottama uloste ja tyhjät, allergiaa aiheuttavien karvojen peittämät toukkanahat aiheuttavat terveyshaittoja.


title: Lehtinunna

text: Koiraat lentävät erityisesti aurinkoisina iltapäivinä nopeaa, puolelta toiselle mutkittelevaa lentoa. Illan hämärtyessä ne tulevat usein suurina parvina kirkkaiden valojen luokse. Vaikka naaraalla on hyvin kehittyneet siivet, sen siipilihaksisto on lajin itäaasialaisia populaatioita lukuun ottamatta surkastunut, eikä naaras kykene lentämään lainkaan. Itä-Aasiassa naaraat kuitenkin lentävät ja tulevat myös valolle. Naaraan rajoittunut liikuntakyky hidastaa huomattavasti lajin levittäytymistä uusille elinalueille. Lajia levittävät sen sijaan ensisijaisesti toukat, jotka levittäytyvät ilmavirtojen mukana. Toukan on todettu kykenevän lentämään näin ainakin 21 kilometriä. Ihmisen kuljettamana itäaasialaista kantaa tavataan nykyisin myös muun muassa Etelä-Saksassa


title: Lehtinunna

text: Naaras munii yleensä 250–400, mutta joskus jopa 1 500 munaa yhtenäisenä, noin 30 mm levenänä ja 50 mm pitkänä mattona mihin tahansa suojaisaan paikkaan lähelle omaa kuoriutumispaikkaansa. Se kuolee muninnan jälkeen. Munarykelmää peittää naaraan takaruumiista irronneiden terävien karvojen matto. Muna talvehtii. Toukat ovat yöaktiivisia ja viihtyvät ryhmissä. Ne ovat täysikasvuisia kesäkuun alussa ja koteloituvat kaarnanrakoon tai kivien väliin rakentavansa hyvin harvan kotelokopan sisälle.


title: Lehtinunna

text: Ruotsissa lehtinunna on arvioitu silmälläpidettäväksi.


title: Lehtinunna

text: Toukka syö monien eri kasvien, muun muassa lehtipuiden lehtiä. Lehtinunnaa käytetään usein esimerkkinä niin sanotusta generalistikasvinsyöjästä, sillä sen tiedetään käyttävän ravintonaan yli viittäsataa kasvilajia.


title: Carrie Snodgress

text: Caroline "Carrie" Snodgress (27. lokakuuta 1946 – 1. huhtikuuta 2004) oli yhdysvaltalainen näyttelijä. Hänet muistetaan muiden muassa elokuvista "Hupsun kotirouvan päiväkirja" (1970), "Kalpea ratsastaja" (1985) ja "Sininen taivas" (1994).


title: Carrie Snodgress

text: Roolistaan "Hupsun kotirouvan päiväkirjassa" Snodgress sai kaksi Golden Globea. Lisäksi hän oli ehdolla Oscar-palkinnon ja Baftan saajaksi.


title: Carrie Snodgress

text: Snodgress oli alun alkaen kotoisin Illinoisin osavaltiosta, jonka alueella hän myös opiskeli. Hänellä oli suhteet Neil Youngin ja Jack Nitzschen kanssa. Youngin kanssa Snodgressillä oli Zeke-niminen poika. Jälkimmäinen suhde päättyi pahoinpitelyyn, josta Nitzsche sai tuomion.


title: Carrie Snodgress

text: Snodgress kuoli 57-vuotiaana Los Angelesissa kärsittyään sydän- ja maksavaivoista.


title: Eläköön uusi kuningas

text: Eläköön uusi kuningas on Lady Oscar -nimisen animesarjan kolmas osa.


title: Eläköön uusi kuningas

text:
Madame du Barryn juonittelut saavat vihdoin lopun, kun vanha kuningas sairastuu ja kuolee. Du Barry vangitaan ja tuomitaan kuolemaan.
Uusi nuori kuningas nousee valtaistuimelle kauniin kuningattaren Marie Antoinetten kanssa. Ensimmäisenä tehtävänään kuningatar ylentää Lady Oscarin everstiksi. Onni on kuitenkin lyhytaikaista. Marie Antoinette haaveilee ruotsalaisesta kreivistä ja laiminlyö velvollisuuksiaan kansaansa kohtaan ja tyytymättömyys Ranskassa köyhien keskuudessa kasvaa. Uudet juonittelijat kuningattaren lähipiiristä yrittävät vielä pahentaa tilannetta. Lady Oscar pyrkii kaikin keinoin puolustamaan kuningatartaan ja joutuu lopulta kaksintaisteluun kreivi Germainin kanssa.


title: Tuftsin yliopisto

text: Tuftsin yliopisto () on yksityinen tutkimusyliopisto Yhdysvalloissa Medfordissa ja Somervillessä, lähellä Bostonia Massachusettsin osavaltiossa. Yliopistossa on Yhdysvaltain vanhin kansainvälisten suhteiden jatkokoulutustiedekunta The Fletcher School of Law and Diplomacy.


title: Tuftsin yliopisto

text: Tufts College perustettiin vuonna 1852. Charles Tufts lahjoitti maata Medfordin korkeimmasta kohdasta Walnut Hillin kampukselle sanoen, että hän halusi sen olevan "valo mäellä". Nimi muutettiin Tufts Universityksi 1954. Oppilaitos toimi sata vuotta pienenä uusienglantilaisena vapaiden taitojen opistona (college), kunnes muuttui ranskalais-amerikkalainen ravintofysiologi Jean Mayerin 1970-luvun loppupuolella alkaneella puheenjohtajakaudella kansainväliseksi yliopistoksi.


title: Tuftsin yliopisto

text: Tuftsissa on 10 tiedekuntaa, jotka painottuvat pääosin lääketieteeseen ja yhteiskunnallisiin aineisiin. Yliopisto painottaa kaikessa julkista palvelua. Se tunnetaan kansainvälisyydestään, johon sisältyy kannustaminen ulkomaan opintoihin.


title: Davis Square

text: Davis Square on aukio Somervillessä, Massachusettsin osavaltiossa, kuuden kadun risteyksessä: Holland Streetin, Dover Streetin, Day Streetin, Elm Streetin, Highland Avenuen ja College Avenuen. Nimellä "Davis Square" viitataan myös alueeseen aukion ympärillä, joka sisältää kortteleita myös Cambridgen kaupungista. Kävelymatkan päässä Davis Squarelta sijaitsee Tuftsin yliopisto, Ball Square, Porter Square, Powder House Square, Teele Square ja osia Harvardin yliopistosta.


title: Davis Square

text: Vuonna 1997 Davis Square oli Utne Readerin mukaan yksi Yhdysvaltojen viidestätoista ”hippimäisimmästä paikasta asua”.


title: Davis Square

text: Vuonna 2005 "The Boston Globe" raportoi ensimmäisestä miljoonan dollarin asunnosta, joka oli myynnissä Davis Squarella.


title: Davis Square

text: Nykyään Davis Square on sekoitus vanhaa ja uutta. Ravintoloita, kahviloita ja kauppoja opiskelijoille ja nuorille urbaaneille ammattilaisille, sekä työväenluokan ravintolat ja suutarit.


title: Davis Square

text: Davis Square sai nimensä Person Davisilta (1819–1894).


title: Zal Cleminson

text: Alasdair "Zal" Cleminson (s. 4. toukokuuta 1949 Glasgow Skotlanti) on skotlantilainen kitaristi. Parhaiten hänet muistetaan Sensational Alex Harvey Bandin klovniksi maskeerattuna kitaristina 1970-luvulla. Muita Cleminsonin yhtyeitä ovat olleet Tear Gas 1970-luvun alkupuolella sekä Nazareth, jossa Cleminson oli kahden levyn ajan 1978-1980. 1980-luvulla hän oli mukana Elkie Brooksin yhtyeessä. Vuonna 2006 hän teki näyttelijä-debyyttinsä lännenelokuvassa "A Shot in the West". Vuonna 2008 hän ilmoitti vetäytyvänsä musiikkiteollisuudesta.


title: Jack Nitzsche

text: Bernard Alfred "Jack" Nitzsche (22. huhtikuuta 1937 – 25. elokuuta 2000) oli yhdysvaltalainen muusikko. Hän työskenteli lauluntekijänä, elokuvamusiikin säveltäjänä, sovittajana ja levytuottajana.


title: Jack Nitzsche

text: Chicagossa syntynyt Nitzsche voitti Oscar-palkinnon, Baftan ja Golden Globen. Töiden joukossa on "Upseeri ja herrasmies" (1982).


title: Jack Nitzsche

text: Nitzsche teki lisäksi yhteistyötä muiden muassa Phil Spectorin, Neil Youngin ja Willy DeVillen kanssa. Hän sai tuomion pahoinpideltyään tyttöystävänsä, näyttelijä Carrie Snodgressin vuonna 1979. Hän kuoli sydänpysähdykseen Hollywoodissa 63-vuotiaana.


title: Champion Jack Dupree

text: Champion Jack Dupree (oik. William Thomas Dupree, 4. heinäkuuta 1910 New Orleans, Louisiana – 21. tammikuuta 1992 Hannover, Saksa) oli yhdysvaltalainen bluespianisti ja laulaja.


title: Champion Jack Dupree

text: William Dupreen isä oli Belgian Kongosta ja äiti afroamerikkalainen ja cherokee. Dupree jäi kaksivuotiaana orvoksi, kun mahdollisesti Ku Klux Klan sytytti hänen kotitalonsa tuleen. Hänet lähetettiin Colored Waifs Home for Boys -poikakotiin. Samassa paikassa myös Louis Armstrong asui nuoruudessaan suunnilleen samoihin aikoihin. Poikakodissa italialainen pappi opetti hänelle pianonsoittoa, myöhemmin hänen tutorinaan toimi boogie woogie -pianisti Drive 'Em Down (Willie Hall). Dupree jätti New Orleansin rasismin takia vuonna 1930 ja asui pohjoisessa Detroitissa, Indianapolisissa ja Chicagossa. Hän tapasi Detroitissa nyrkkeilylegenda Joe Louisin, joka auttoi häntä nyrkkeilyuralla. Hän nyrkkeili kaikkiaan 107 ottelua ja voitti Indianapolisissa kevyen sarjan mestaruuden. Nyrkkeilystä hän sai myös lempinimensä "Champion Jack".


title: Champion Jack Dupree

text: Vuonna 1940 Dupree oli palannut pianistiksi ja teki ensilevytyksensä Lester Melrosen Okeh Recordsille. Kesäkuun 1940 levyillä bassoa soitti Wilson Swain. Vuosina 1940–1941 Dupreelta ilmestyi useita levyjä, kunnes 1942 hän värväytyi armeijaan, jossa hän palveli kokkina laivastossa Tyynellä valtamerellä. Hän vietti kaksi vuotta japanilaisten sotavankina.


title: Champion Jack Dupree

text: Sodan jälkeen Dupree muutti New Yorkiin, jossa jatkoi muusikon uraansa. Hän levytti siellä peräti 21 eri merkille, muun muassa Savoylle, Kingille ja Atlanticille käyttäen erilaisia taiteilijanimiä kuten Meat Head Johnson, Lightnin' Jr. ja Brother Blues. Vuoden 1955 duetto "Walking The Blues" Teddy McRaen kanssa oli Dupreen uran ainoa listahitti (se oli 11 viikkoa R&B-listalla). Monet levytyksistään Dupree teki yhdessä kitaristi Brownie McGheen kanssa.


title: Champion Jack Dupree

text: Vuonna 1958 Dupree äänitti albumin "Blues From The Gutter" (ilmestyi 1959), jota usein pidetään hänen uransa huippukohtana. Albumit laulut kertoivat tarinoita elämän varjopuolista, prostituutiosta ja huumeista ja sillä on klassikoiksi muodostuneita kappaleita kuten "T.B. Blues" ja "Junker's Blues" (jälkimmäistä ovat versioineet muun muassa Professor Longhair, Fats Domino ja Lloyd Price).


title: Champion Jack Dupree

text: Vuoden 1958 lopulla rasismiin kyllästyneenä Dupree muutti Eurooppaan, jossa hän eli 32 seuraavaa vuotta Sveitsissä, Ranskassa, Englannissa, Tanskassa ja Saksassa levyttäen eurooppalaisille levymerkeille. Esimerkiksi vuonna 1966 ilmestyi Decca-albumi "From New Orleans To Chicago", jossa Dupreen mukana soittivat muun muassa Eric Clapton ja John Mayall.


title: Champion Jack Dupree

text: Vuonna 1990 Dupree palasi kotikaupunkiinsa New Orleansiin ensimmäistä kertaa sitten vuoden 1954 ja esiintyi juhlittuna sankarina New Orleans Jazz and Heritage Festivalilla. Hän viipyi riittävän pitkään, että sai äänitettyä Bullseye Blues -merkille kriitikoiden ylistämän albumin "Back Home In New Orleans", jolla Dupreen taustalla soitti paikallisia huippumuusikoita ja jonka tuotti Ron Levy. Seuraavana vuonna hän esiintyi JazzFestillä ja Chicago Blues Festivalilla.


title: Champion Jack Dupree

text: Dupree levytti ja esiintyi myös Suomessa paikallisten muusikoiden kanssa. Levyllä "Champion Jack Dupree with Henry: Real Combination" (DIGLP 10, 1980) ovat mukana Henry Ojutkangas, Riku Mattila, Jarmo Heikkinen ja Heikki Tikka.


title: Champion Jack Dupree

text: Dupree palasi Saksaan Hannoveriin, jossa kuoli syöpään tammikuussa 1992. Kuolemansa jälkeen Dupree valittiin Blues Hall of Fameen vuonna 1993.


title: Willy DeVille

text: Willy DeVille (25. elokuuta 1950 – 6. elokuuta 2009) oli yhdysvaltalainen laulaja-lauluntekijä. Hän aloitti uransa vuosina 1974–1985 toimineessa Mink DeVille -yhtyeessä. "Miracle"-albumista (1987) alkaen hän levytti pelkästään omalla nimellään.


title: Willy DeVille

text: DeVille teki uransa aikana yhteistyötä muiden muassa Doc Pomusin, Mark Knopflerin ja Jack Nitzschen kanssa. Hän menestyi sekä Yhdysvalloissa että Euroopassa; hän levyttikin 1990-luvun alussa ranskalaiselle yhtiölle.


title: Willy DeVille

text: DeVille myös esiintyi pienissä elokuvarooleissa. DeVille kuoli haimasyöpään sairaalassa New Yorkissa.


title: Nashville (Josh Rousen albumi)

text: Nashville on folklaulaja Josh Rousen viides studioalbumi. Sen julkaisi Rykodisc vuonna 2005.


title: Nashville (täsmennyssivu)

text: Nashville voi tarkoittaa ainakin seuraavia:


title: Jack Elam

text: William Scott "Jack" Elam (13. marraskuuta 1920 – 20. lokakuuta 2003) oli yhdysvaltalainen näyttelijä. Hän tuli tunnetuksi varsinkin lännenelokuvista, kuten italialaisesta "Huuliharppukostajasta" (1968).


title: Jack Elam

text: Elam syntyi Arizonan osavaltiossa. Syntymävuodesta on saatavilla ristiriitaista tietoa (myös 1916/1918); näyttelijän sanotaan nuorena valehdelleen iästään työnsaantia helpottaakseen. Hänellä oli toisessa silmässään näkyvä vaurio seurauksena lapsuusiän tappelusta.


title: Jack Elam

text: Elam voitti vuonna 1983 Golden Boot -palkinnon. Hän kuoli Oregonin Ashlandissa 82- vuotiaana.


title: Michele Carey

text: Michele Carey (26. helmikuuta 1943 – 21. marraskuuta 2018) oli yhdysvaltalainen näyttelijä.


title: Michele Carey

text: Carey esiintyi jo 1960-luvulla muun muassa Elvis-elokuvassa "Tytöstä tyttöön" ("Live a Little, Love a Little", 1968). Myöhempi ura on tuonut tullessaan esimerkiksi roolin elokuvassa "Kilimanjaro" ("In the Shadow of Kilimanjaro", 1986).


title: Michele Carey

text: Carey syntyi Annapolisissa, Marylandissa. Ennen saavuttamaansa menestystä elokuvissa ja televisiossa hän oli jo lupaava pianisti ja malli.


title: Luettelo Suomen virallisen albumilistan ykkösistä vuonna 1997

text: Tämä on luettelo Suomen virallisen albumilistan kärkipaikkaa hallussaan pitäneistä albumeista ja niiden esittäjistä vuonna 1997.


title: Norman Tokar

text: Norman Tokar (25. marraskuuta 1919 – 6. huhtikuuta 1979) oli yhdysvaltalainen elokuvaohjaaja. Hänen tuotantoonsa kuuluu tilannekomedian "Leave It to Beaverin" jaksoja ja useita Disney-elokuvia.


title: Norman Tokar

text: Tokar syntyi Newarkissa, New Jerseyssä, ja kuoli 59-vuotiaana Los Angelesissa, Kaliforniassa.